Kenali Jenis Ikan Yang Biasa Dijumpai di Pasar-pasar Berhampiran Mama

Malaysia memang kaya dengan pelbagai jenis ikan, kalau ke pasar tu lagi bermacam jenis ikan yang ada dijual. Ikan secara amnya mengandungi Omega 3, namun ikan yang isinya rasa lebih manis mempunyai kandungan Omega 3 yang lebih tinggi. Kali ni Mama Siti akan berkongsi jenis-jenis ikan di pasar yang biasa kita akan jumpa.
Jenis Ikan Yang Biasa Dijual di Pasar
1. Ikan kembung

Kredit gambar: eeseeygo.com
Sejenis ikan laut dalam yang rasanya agak manis dan menjadi kegemaran ramai dengan isi yang lembut apabila dimasak. Ikan kembung tinggi Omega 3 yang bagus untuk ibu hamil, menyusu dan anak-anak. Bagi Mama Siti, ikan kembung paling sedap digoreng garing, makan bersama sambal atau sayur lemak.
2. Ikan selar kuning

Ikan selar kuning adalah speisis ikan laut yang tinggi Omega 3 yang bagus untuk perkembangan otak dan pertumbuhan mata. Rupanya seakan ikan kembung tetapi di badannya ada kelihatan jalur kuning. Ikan selar kuning sedap dibakar mahupun dimasakkan pindang.
3. Ikan bawal putih
Kredit gambar: seaproducts.my
Ikan bawal putih adalah daripada famili  Stromateidae. Bawal putih mempunyai kandungan Omega 3 yang tinggi untuk pertumbuhan otak anak-anak,mengurangkan risiko strok serta menyeimbangkan paras kolestrol dalam darah. Bawal putih ni untuk Mama Siti sedap digoreng kunyit namun kerap juga dimasak 3 rasa.
4. Ikan bawal emas
Kredit gambar: ommafoody.com
Ikan bawal emas ni kelihatan cantik sekali. Sesuai sangat masakan ibu berpantang. Ikan bawal emas sedap dimasak masam manis, dikukus halia dan sebagainya.
5. Ikan bawal hitam
Kredit gambar: desasegar.com.my
Boleh nampak ikan bawal hitam ni, lebih gelap berbanding ikan bawal biasa. Ia adalah ikan air masin. Isinya sedap dan tumbesarannya juga cepat. Boleh digoreng juga dibuat kari.
6. Ikan tenggiri
Kredit gambar: supplybunny.com
Ikan tenggiri adalah ikan laut sebenarnya adalah dalam famili kembung dan sardin juga. Ikan ini memanjang, muncung mulut yang agak tirus dengan gigi yang tajam kelihatan.
Ikan tenggiri banyak diolah menjadi bebola ikan kerana rasanya yang sangat istimewa, namun sedap juga dimasak lauk kari atau digoreng kunyit garing sahaja. Ia juga mempunyai paras omega 3 yang tinggi, bagus untuk menjaga jantung.
7. Ikan selayang
Kredit gambar: groceries2u.net
Ikan Selayang juga terkenal dengan nama ikan sardin, terdapat di perairan pantai hingga ke kedalaman laut 80 meter. Banyak sangat masakan yang sedap menggunakan ikan selayang, yang pertama pastilah masakan ala sardin.
Kemudian dibuat kuah laksa, dibuat menjadi sata ikan, digoreng berempah, dijadikan inti karipap dan sebagainya. Ia mengandungi mineral seperti magnesium dan zat besi.
8. Ikan tongkol
Kredit gambar: hellosehat.co
Sejenis ikan laut dengan tekstur isi yang sedikit keras. Juga dikenali dengan nama ikan aya. Memang banyak ditangkap di perairan Malaysia. Terkenal digunakan di dalam nasi dagang, juga dijadikan santapan bersama nasi lemak di sebelah negeri pantai timur. Khasiatnya sama dengan ikan lain yang mempunyai kandungan Omega 3 yang tinggi.
9. Ikan cencaru
Kredit gambar: mstar.com.my
Warna ikan cencaru ni seolah kelabu kebiruan sedikit, juga dikenali ikan jaket kerana sisiknya yang hamper ke kawasan ekor itu agak tebal. Paling sedap dimasak sebagai ikan sumbat sambal di dalamnya. Saiznya agak besar boleh dimakan dua ke tiga orang. Selain itu sedap juga dibakar di atas daun pisang dicicah pula dengan air asam.
10. Ikan siakap
Kredit gambar: nekmatbiz.com.my
Ikan siakap terkenal di kedai-kedai masakan panas dengan masakan ikan 3 rasa atau dimasak stim ala Thai kerana isinya yang lembut. Ia adalah ikan air tawar dan juga ikan air masin. Ikan siakap juga adalah ikan pemangsa, memakan anak-anak ikan, juga udang dan serangga kecil. Bagus untuk menurunkan tekanan darah tinggi dan melancarkan tekanan darah.
11. Ikan kerapu
Kredit gambar: shopee.com.my
Ikan kerapu adalah ikan air masin yang juga terkenal di kedai-kedai masakan panas, oleh kerana itu ia mempunyai permintaan tinggi di Malaysia. Ikan kerapu juga sedap dimasak 3 rasa atau dimasak ala cili api. Ada banyak jenis ikan kerapu, namun ikan kerapu di dalam gambar ini adalah yang biasa dijual di pasar.
12. Ikan kerisi
Kredit gambar: shopee.com.my
Ikan kerisi adalah ikan air masin bersaiz sederhana dan bewarna kemerahan, memang penuh sisik lembut di badannya. Sedap digoreng begitu sahaja, dimasak singgang pedas dan juga asam pedas. Yang menariknya, penangkapan ikan kerisi ini memerlukan lesen supaya ia terkawal.
13. Ikan keli
Kredit gambar: huhahuhajerr.com
Ikan keli atau dikenali dengan nama catfish kerana memiliki misai seperti kucing. Ia mempunyai ekor yang panjang. Ramai menggemari ikan ini digoreng kunyit atau dimasak sambal minang. Di Malaysia, ikan keli Afrika dijadikan ternakan kerana speisis ini cepat membesar dan mempunyai daya tahan tubuh yang baik daripada penyakit.
14. Ikan pari
Kredit gambar: freshngo.my
Ikan pari adalah ikan laut yang sedap dimasak asam pedas atau dibakar. Ikan pari mempunyai jumlah urea yang tinggi jika kurang segar, maka Mama pastikan ikan pari yang dibeli, isinya masih kemerahan. Juga tekan sedikit untuk pastikan isinya masih pejal dan tak lembik.
15. Ikan patin
Kredit gambar: gocer.co
Ikan patin adalah ikan sungai, namun dengan permintaan yang tinggi, ikan patin kini diternak secara rasmi di kawasan sungai, diberikan makanan khas. Maka harga ikan patin liar adalah lebih mahal kerana rasanya yang lebih sedap, dan ia juga lebih bagus untuk kesihatan. Ikan patin terkenal dengan masak lemak tempoyak di negeri Pahang.
16. Ikan terubuk
Kredit gambar: umpan.com.my
Ikan terubuk didapati di lautan. Jika digoreng jangan dibuang sisiknya kerana rasanya akan menjadi seperti rasa kekacang ketika dimakan sewaktu panas-panas dan rangup. Rasa isinya pula manis dan tidak kuat hanyirnya. Ikan terubuk terkenal dijadikan ikan terubuk masin. Sedap juga dimasak lemak cili api.
17. Ikan merah
Ikan merah sedap dijadikan sup ringkas dan juga dimasak ala Thai dengan daun ketumbar.
Kredit gambar: nekmatbiz.com.my
18. Ikan senangin
Kredit gambar: ayamkitafresh.com
Ikan senangin adalah ikan laut yang berisi manis. Ikan senangin ni seolah-olah tak memiliki bibir. Ikan senangin sedap dimasak dengan rebung masak lemak, asam pedas, cili berlada dan singgang serta pelbagai lagi.
19. Ikan Mentimun
Kredit gambar: ikanlautkita
Ada macam-macam nama ikan ini dalam bahasa Malaysia, mungkin dipanggil mentimun kerana garisan kuning yang banyak itu. Rasa isinya manis macam ikan jenahak dan satu famili dengan jenahak.
20. Ikan cermin
Kredit gambar: seaproducts.my
Ikan cermin adalah ikan air masin yang bersaiz sederhana dan sedap di makan secara kukus ataupun digoreng. Juga tinggi Omega 3 yang bagus untuk jantung.
Semoga membantu
Semoga senarai 20 jenis ikan di atas untuk panduan nak dicari di pasar-pasar dapat membantu, kesemua ikan ini memiliki rasa yang sedap sekali. Jika Papa yang sedang membaca artikel ini untuk mengetahui jenis ikan untuk Mama berpantang boleh baca di sini.


Bestnya! 10 Tempat Menarik di Melaka Yang Pasti Tak Jemu Untuk Dilawati Mama Sekeluarga!

Melaka sebagai bandaraya bersejarah mempunyai begitu banyak destinasi menarik. Terutamanya untuk penggemar dan pengkaji sejarah, Melaka sering menjadi pilihan untuk dikunjungi.
Tetapi bukan hanya pada pengaruh sejarahnya sahaja, Melaka juga terkenal dengan makanan dan tempat menarik yang lain.
10 Tempat Menarik Di Melaka Untuk Dikunjungi
1. Jonker Street

Sumber: malacca.ws
Jonker Street pada awalnya adalah jalan utama di Chinatown yang  terkenal dengan kedai barangan antik. Tetapi seiring dengan masa, terdapat banyak kedai baju dan barangan kraf yang dijual di sini. Restoran pun tak kurangnya.
Pada setiap malam Jumaat dan Sabtu pula, ia sesak dengan pengunjung kerana pasar malam. Anda boleh dapatkan pelbagai makanan sedap dan barang-barang pada harga yang berpatutan.
Alamat: Jonker Street, 33, Lorong Hang Jebat, 75200 MelakaWaktu operasi: 9.00 pg – 4.30 ptg
2. A’Famosa Resort
Sumber: malacca.ws
Apaa yang menarik di A’Famosa Resort ini ialah, terdapat bermacam aktiviti yang boleh dilakukan di sini. Antaranya adalah:
Bermain golfBermain di taman tema indoor dan outdoor seperti Animal World Safari, Water World dan Cowboy TownBoleh memancing dan menunggang kudaBoleh bermain paintball
Alamat: A’Famosa Resort, Jalan Kemus, Simpang Empat, 78000 Alor GajahTel: (603) 2781 8888
3. Baba Nyonya Heritage Museum
Sumber: malacca.ws
Terletak di Jonker Street, Muzium Warisan Baba Nyonya ini kaya dengan tradisi dan warisan baba nyonya dari segi pembinaan bangunan dan makanannya.
Alamat: Baba Nyonya Heritage Museum,48-50 Jalan Tun Tan Cheng Lock, 75200.Waktu operasi: 10:00 – 12:30 & 14:00 – 16:30 Isnin – SabtuTel: +606 283 1273
4. Hard Rock Cafe Melaka
Sumber: malacca.ws
Buat peminat Hard Rock Cafe, Hard Rock Cafe di Melaka adalah destinasi wajib untuk anda! Dari interior, makanan dan servis di sini, tentunya memberi vibe rock and roll untuk pengunjung.
Selain itu, anda juga boleh membeli T-shirt Hard Rock Cafe di sini.
Alamat: Hard Rock Cafe Melaka, Jonker Street, 28, Lorong Hang Jebat, 75200 MelakaWaktu operasi: Ahad – Khamis 11:30 – 01:00;Jumaat, Sabtu dan malam hari cuti umum 11:30 – 02:00 (dapur berhenti beroperasi pada jam 22:30)Tel: +606 292 5188
5. Taman Rama-rama dan Reptilia Melaka
Sumber: malacca.ws
Di Taman Rama-rama dan Reptilia Melaka ini, anda dapat menyaksikan pelbagai spesis rama-rama dan juga reptilia seperti ular, cicak, ikan koi dan buaya.
Memang sesuai sangat jika ke sini bersama keluarga!
Alamat: Taman Rama-rama dan Reptilia Melaka, Lebuh Ayer Keroh, 75450, Melaka.Waktu operasi: 08:30 – 17:30 Setiap hariTel: +606 232 0033
6. Zoo Melaka
Sumber: malacca.ws
Di Zoo Melaka pula, terdapat 1200 haiwan dari 200 spesis yang berbeza seperti burung, mamalia, reptilia dan amfibia. Malah haiwan yang terancam seperti harimau kumbang juga ada di zoo ini.
Di samping itu, pengunjung juga boleh memberi makan haiwan dan menunggang kuda. Merupakan zoo kedua terbesar di Malaysia, memang rugi kalau tak pergi tau!
Alamat: Zoo Melaka, Hang Tuah Jaya, Ayer Keroh, 75450.Waktu operasi: 09:00 – 18:00Tel: +606 232 4053
7. Melaka Botanical Garden
Sumber: malacca.ws
Di Ayer Keroh juga terdapat taman botanikal yang menempatkan sekitar 300 spesis flora dan fauna. Tetapi, ia bukan sahaja destinasi untuk anda bergambar dan mengenali tumbuhan dan haiwan di sini. Anda juga boleh hiking, trekking dan berkhemah di sini.
Malah dalam taman ini juga, terdapat Book Village Malaysia Melaka. Memang port yang wajib untuk ulat buku!
Alamat: Melaka Botanical Garden, Lebuh Ayer Keroh, 75450 Melaka.Tel: +606 231 6095
8. Taman Buaya Melaka
Sumber: malacca.ws
Taman Buaya Melaka merupakan antara destinasi yang sentiasa sesak dengan pengunjung. Ini kerana ia bukan sahaja merupakan habitat untuk lebih 100 spesis buaya tetapi di sini juga terdapat destinasi menarik yang lain seperti Malaysia in Miniature, Aviary Bird Park, Reptile House, Mamalia House dan Water Recreation Park.
Alamat: Taman Buaya Melaka, Lebuh Ayer Keroh, 75450 MelakaWaktu operasi: 09:00 – 19:00 Setiap hariTel: +606 232 2349
9. Dataran Pahlawan Melaka Megamall
Sumber: malacca.ws
Untuk shopping pula, bolehlah ke Dataran Pahlawan Melaka Megamall. Namakan apa sahaja yang anda mahu, semuanya anda boleh dapatkan di Dataran Pahlawan ini.
Terdapat pelbagai jenis barangan dari barangan berjenama dan tempatan, restoran makanan dan gerai minuman serta tarikan-tarikan yang lain seperti panggung wayang dan Revo Archery.
Ia merupakan one-stop centre yang memudahkan urusan anda untuk membeli-belah dan meluangkan masa bersama keluarga kerana semuanya ada di sini. Jangan lupa untuk singgah di Coral Wonderland ya!
Alamat: Dataran Pahlawan Melaka Megamall, Jalan Merdeka, 75000 Banda Hilir, Melaka.Waktu operasi: 10:00 – 22:00Tel: +606 283 2828
10. Istana Sultan Melaka
Sumber: malacca.ws
Kalau dah ke Melaka, mesti singgah di Istana Sultan Melaka ya. Ia merupakan replika istana sultan Melaka terdahulu.
Bolehlah mendalami sejarah Melaka dan ceriteranya pada zaman dahulu kala.
Alamat: Istana Sultan Melaka, Jalan Kota, St. Paul’s HillWaktu operasi: 09:00 – 17:30 Rabu – IsninTel: +606 262 7464
Melaka, Bandaraya Bersejarah Yang Indah
“Mereka yang melupai sejarah, pasti akan mengulanginya semula”. Di samping mengunjungi tempat-tempat menarik di Melaka, janganlah lupa untuk mengenang kembali sejarahnya.
Semoga penghayatannya diterapkan pada generasi-generasi akan datang dan selamat bercuti!


Jom Bercuti Dan Staycation Di 30 Tempat Menarik Di Pahang

Merupakan negeri yang terbesar di Semenanjung Malaysia, Pahang mempunyai banyak tempat-tempat yang menarik sama ada tempat makan, tempat penginapan, tempat percutian dan banyak lagi.
30 Tempat Menarik Di Pahang
Kalau anda bercadang untuk bercuti di sini, senarai tempat menarik di Pahang ini wajib untuk masukkan dalam jadual perjalanan anda ya?
1. Genting Highlands

Sumber: pahangtourism.org
Memang sedia maklum kan banyak kawasan di negeri ini yang merupakan tanah tinggi? Antaranya adalah, Genting Highlands.
Terletak hanya 54km dari bandaraya Kuala Lumpur, Genting Highlands sentiasa menjadi tumpuan pengunjung sama ada yang bermalam di sana ataupun hanya staycation.
Mana tak nya, terdapat pelbagai aktiviti dan permainan yang menarik di sana seperti ada taman tema air, roller coaster, taman tema, cable car dan bermacam lagi.
Untuk rancang jadual anda dengan lebih baik, boleh risik-risik aktiviti di sini ya?
2. Cameron Highlands
Sumber: pahangtourism.org
Selain itu, tanah tinggi lain yang popular di Pahang ialah tak lain tak bukan, Cameron Highlands! Siapa je tak kenal kan? Kalau tak pernah pergi lagi, mesti pernah terdengar cerita-cerita dari mereka yang sudah jejak kaki di sini.
Memang lah kan, terlalu banyak tarikan di Cameron Highlands ni. Dengan suhu panas kita di Malaysia ni, ramai yang suka ke Cameron Highlands kerana suhunya yang dingin. Segalanya jadi seronok pula.
Boleh pula makan buah strawberi segar, beli-belah sayur-sayuran dan buah-buahan, bunga dan tanaman serta produk daun teh yang ditanam di sini.
Pemandangan, persekitaran dan produk yang dijual di sini merupakan antara faktor kenapa ia menjadi tumpuan bukan sahaja rakyat Malaysia malah pengunjung dari luar. Rugi kalau tak pernah pergi!
3. Bukit Fraser
Sumber: pahangtourism.org
Konsep Bukit Fraser adalah bercirikan English-style. Dari pembinaan bangunannya hinggalah servis yang disediakannya, tak peliklah jika ia mendapat gelaran Little England of Malaysia.
Apa yang menarik di sini ya selain daripada keindahan dan keunikan konsepnya?
Di sini, anda boleh lakukan bermacam aktiviti seperti bird watching, melihat pelbagai spesis flora dan fauna seperti tarantula, bermain golf, memanah, menunggang kuda dan melawat Air Terjun Jeriau.
4. Bukit Tinggi
Sumber: pahangtourism.org
Manakala di Bukit Tinggi pula, terdapat banyak tempat-tempat yang menarik. Setiap satunya mempunyai keunikan tersendiri yang membuatkan Bukit Tinggi ini sentiasa sesak dengan pengunjung.
5. Japanese Village
Sumber: berjayahills.org
Antara tempat menarik di Bukit Tinggi ialah, Japanese Village. Terutamanya mereka yang sukakan fesyen dan budaya Jepun, Japanese Village sememangnya destinasi wajib jika ke sini.
Taman dan reka bentuk Japanese Village ini begitu indah dan menenangkan. Kaya dengan tradisi Jepun dan antara yang anda boleh lakukan di sini ialah, menikmati tehnya dan urutan badan di Tatami Spa.
Mana-mana je anda berjalan di sekitar kampung ini, pasti tangan anda tidak berhenti mengambil gambar dan merakam momen di sana.
Alamat: Taman Jepun, Jln Bukit Tinggi, Bukit Tinggi, 28750 Bentong, PahangWaktu operasi: Setiap hari, 9.30 pg – 6.00 ptgTel: 011-2422 0686
6. Colmar Tropicale
Sumber: berjayahills.org
Selain itu, resort yang bertemakan French juga sering menjadi pilihan pengunjung di Bukit Tinggi ini. Ada yang ke sini untuk bergambar berlatarkan bangunan dan taman bertemakan French ini dan ada juga yang memilih untuk menginap di sini.
Terdapat kira-kira dalam 260 unit bilik hotel dan suite bilik tidur di sini tau!
Alamat: KM 48 Persimpangan Bertingkat, Lebuhraya Karak, Bukit Tinggi, 28750 Bentong, PahangWaktu operasi: Setiap hari, 24 jamTel: 09-221 3666
7. Rabbit Farms
Sumber: berjayahills.org
Jika anda ke sini bersama keluarga, memang sesuai untuk ke Rabbit Farms. Di sini, terdapat dalam 40 ekor arnab yang bermacam spesis.
Pengunjung boleh pegang dan beri makan pada arnab-arnab ini ya. Taman permainan kanak-kanak pun ada di sini.
Alamat: Bukit Tinggi, 28750 Bentong, PahangWaktu operasi: Isnin hingga Jumaat, 10.00 pg – 6.00 ptg. Sabtu dan Ahad, 9.00 pg – 7.00 mlm
8. Equestrian
Sumber: berjayahills.org
Selain arnab, jika keluarga anda sukakan kuda, bolehlah ke Equestrian. Di sini, anda boleh belajar menunggang kuda sambil dibantu oleh pelatih professional.
Tapi bergantung kepada berat anda ya. Berat maximum yang dibenarkan adalah 89kg tau.
Tel: +6016 6097089 Equestrian Coordinator
9. Botanical Gardens
Sumber: berjayahills.org
Untuk penggemar bunga dan tanaman pula, Botanical Gardens di Bukit Tinggi adalah destinasi wajib untuk anda. Di sini, terdapat pelbagai jenis tanaman eksotik, bunga, pokok dan herba. Seolah-olah seperti taman syurga!Waktu operasi: Setiap hari, 10.00 pg – 5.00 ptgTel: 09-221 3666
10. Tasik Bera
Sumber: pahangtourism.org
Tasik Bera terkenal dengan panggilan tasik yang berubah warnanya. Tapi bukan itu je tau keunikannya. Di tasik ini, terdapat banyak flora dan haiwan air seperti pelbagai spesis ikan iar tawar dan teratai air.
Antara aktiviti yang boleh di lakukan di Tasik Bera ialah:
MemancingMenyusuri Sungai BeraBoleh berjumpa dengan Semelai TribeJungle trekkingCampingMandi lumpurMelawat Air Terjun Bukit Bertangga
11. Cherating
Sumber: pahangtourism.org
Bukan tu je, di Pahang pun terdapat banyak pantai-pantai yang cantik ya. Antaranya adalah, Cherating. Tengok je pasirnya yang lembut dan laut membiru, ramai yang memilih untuk honeymon di sini.
Tak kurang juga, ada yang datang bersama keluarga dan rakan-rakan!
12. Pantai Chendor
Sumber: pahangtourism.org
Terletak di Cherating, keunikan di Pantai Chendor ialah ia mempunyai tempat perlindungan penyu. Pengunjung berpeluang untuk melihat penyu bertelur dan menambahkan pengetahuan tentangnya. Kemasukannya adalah percuma tau.
Alamat: Cherating Turtle Sanctuary, Bukit Cherating, 26080 Balok, PahangWaktu operasi: Selasa hingga Ahad, 9.30 pg – 4.30 ptgTel: 609 581 9087
Jika anda bercadang untuk ke sini selepas waktu operasinya, boleh cuba hubungi nombor di atas dahulu untuk berunding dengan pihak pengurusan ya?
13. Gua Charah
Sumber: kuantanloka.com
Gua Charah terdiri daripada Gua Batu Nesan Raja, Gua Pecah, Gua Gajah, Gua Tiga Beradik, Gua Puteri Bersikat, Gua Lubang Dalam and Gua Lubang Hidung dan Gua Buddha/Gua Gelap.
Pembentukan batu di gua ini penuh misteri. Ada yang mirip lelaki berjanggut, burung helang dan pasangan manusia bersama anak.
Alamat: Jln Gua Charas, 26090 Kuantan, PahangWaktu operasi: Setiap hari, 9.00 pg – 5.00 ptg
14. Pulau Tioman
Sumber: pahangtourism.org
Buat mereka yang sukakan keindahan di pulau, Pulau Tioman mesti masuk dalam list ya. Mana tak nya, ia antara 10  pulau tercantik di dunia tau!
Antara aktiviti yang boleh di lakukan di Pulau Tioman ialah:
Scuba divingSnorkellingIsland hoppingMerentas hutanMendaki gunung
15. Istana Sultan Abu Bakar
Sumber: dirajapahang.my
Terletak di Pekan yang merupakan bandar diraja negeri Pahang, Istana Sultan Abu Bakar sering menjadi tumpuan pelancong kerana seni pembinaan yang indah iaitu berkonsepkan seni bina Melayu moden.
16. Galeri Pengangkutan Air Pekan
Sumber: pahangtourism.org
Galeri ini mempamerkan pelbagai jenis replika pengangkutan air yang pernah digunakan di sungai dan laut di Pahang. Saiz nisbahnya sama seperti yang asli dan pengunjung boleh melihat secara dekat, segala ukiran, pembinaan dan corak padanya.
Alamat: Jalan Sultan Ahmad, Pulau Beram, 26600 Pekan, PahangTel: 09-422 1371
17. Bukit Panorama
Sumber: pahangtourism.org

Jika anda peminat alam semula jadi dan sukakan sedikit cabaran, bolehlah daki tangga di Bukit Panorama ini hingga ke atas puncaknya. Dari sana, anda boleh lihat keindahan bukit ini dan sekitarnya di Sungai Lembing ini dalam lensa yang luas dan begitu indah!
Alamat: Kampung Kuala Kenau, 26200 Sungai Lembing, PahangWaktu operasi: Setiap hari
18. Pusat Tenunan Sutera Pahang
Sumber: pahangtourism.org
Di samping berjalan-jalan, bolehlah membeli belah kain sutera yang ditenun di Pusat Tenunan Sutera Pahang ini. Lihat je pada kualiti sutera tenunnya, pasti anda terpikat untuk memiliki!
Alamat: Kampung Mengkasar, 26600 Pekan, PahangWaktu operasi: Isnin hingga Sabtu, 8.00 pg – 6.00 ptg
19. Teluk Cempedak
Sumber: pahangtourism.org
Dah singgah di Kuantan, wajiblah ke Teluk Cempedak kan? Pekena makanan laut di tepi pantai sambil menghirup udara bayu laut, tentu menyegarkan!
20. Dataran Patin
Sumber: pahangtourism.org

Rasanya tak lengkap kan kalau ke Pahang tapi tak merasa masakan ikan patinnya? Haa… Di Dataran Patin, anda boleh menikmati pelbagai jenis hidangan dan masakan ikan patin tau.
Lokasi: Pesisir Sungai Pahang berhampiran Taman EsplanadeTalian am Majlis Perbandaran Temerloh: 09-2901477 / 2901777 / 2901778
21. Pusat Konservasi Gajah Kebangsaan Kuala Gandah
Sumber: kementeriantenagadansumberasli.gov
Gajah merupakan haiwan ikon di negeri Pahang seperti penyu di negeri Terengganu dan kijang di negeri Kelantan. Di Pusat Konservasi Gajah Kebangsaan Kuala Gandah ini, anda boleh lihat gajah mandi, beri makan pada anaknya dan melihat haiwan ini dalam habitatnya.
Waktu operasi: Setiap hari termasuk cuti umum, 8.00 pg – 4.30 ptg Tel     : 03-9075 2872Faks  : 03-9075 2873
22. Tasik Chini
Sumber: pahangtourism.org

Tasik Chini di Pahang ini merupakan tasik air tawar semula jadi yang kedua terbesar di Malaysia. Ia menjadi tumpuan pelancong kerana keindahan tasiknya yang luas dan kaya dengan bermacam tumbuhan dan haiwan air.
23. Riverside Janda Baik
Sumber: facebook.com/riversidejandabaik/photos
Ramai yang memilih untuk menginap di Janda Baik apabila ke negeri ini. Mana tak nya, kampung ini begitu indah dengan alam semula jadi, dipenuhi dengan resort, homestay, villa dan hotel di sekitarnya.
Antaranya adalah Riverside Janda Baik. Di sini terdapat pelbagai tempat penginapan seperti cottage, rumah dan chalet. Anda juga boleh berkelah, berkhemah dan lakukan pelbagai aktiviti menarik seperti BBQ dan mandi manda.
Alamat: Lot 5506, Kampung Janda Baik, 28750 Bentong, Pahang Darul Makmur.Waktu operasi: Selasa hingga Ahad (Isnin tutup)10.00am – 1.00pm1.00pm – 2.00pm (makan tengahari)2.00pm – 6:00pmTel: 019-4983100/019-9483100 WhatsApp sahaja
24. Sarang Naga 76
Sumber: facebook.com/MiniZooSN76
Antara restoran yang terkenal di Temerloh, Pahang ialah, Sarang Naga 76. Ia dikenali sebagai restoran yang menghidangkan menu yang istimewa dan unik seperti daging arnab, sayur umbut, daging rusa, kulat sisir, gulai asam rong dan udang galah.
Alamat: Lot 2469 Kampung Ketam 28010 Kerdau Temerloh, Pahang, MalaysiaWaktu operasi: Selasa hingga Ahad, 7.00 pg – 3.00 ptgTel: 019-376 8490
25. Taman Negara Sungai Relau
Sumber: pahangtourism.org
Apa yang istimewanya di Taman Negara Sungai Relau ini ialah, ia merupakan tempat yang popular untuk mereka yang mahu mendaki Gunung Tahan selain dari merentas hutan di sini.
Alamat: (Taman Negara Sungai Relau Office) Sgi Outdoor, Lot 704, Jalan Taman Negara Pahang Sungai Relau, Merapoh,Kuala Lipis, PahangTel: +6013-9439956 En Zakimi: Pengurus
26. Air Terjun Biru, Lata Berembun
Sumber: negeripahang.com/air-terjun-biru-lata-berembun-pahang
Cantiknya air terjun ni. Terletak di Jerantut, anda harus menaiki 4W drive untuk ke sini bersama guide tau. Maklumlah.. ia berada dalam hutan yang tebal. Di sini, sesuai untuk mandi manda dan berkelah tetapi awas ya, airnya agak dalam dan mungkin kurang sesuai jika anda bawa kanak-kanak bersama.
27. Kuantan River Cruise
Sumber: facebook.com/kuantanrivercruises
Jika anda sukakan pengalaman dan pemandangan ketika menyusuri sungai, bolehlah dapatkan khidmat Kuantan River Cruise ya.
Anda akan dapat melihat pelbagai spesis tumbuhan, burung dan ikan di sepanjang sungai yang dikelilingi hutan simpan bakau ini.
Waktu operasi: 9.00 pg hingga 7.00 mlm – Isnin hingga Ahad (Trip selepas 7.00 mlm – Melihat kunang-kunang, *atas permintaan)Waktu trip: 9.00 pg | 11.30 pg | 2.30 tgh hari | 5.00 ptg | 6.00 ptgMuatan bot: 20 orangTel: 018-9082308, 019-7431988 (Zainal)     Email: kuantanrivercruise@gmail.comWebsite: www.kuantanrivercruise.comFacebook: Kuantan River CruiseInstagram: #kuantanrivercruiseAktiviti menarik yang lain @ di jeti: Giant Bubbles, Kiddie Car Rental, Town Bike Rental* & Giant Jenga* ( *akan datang)Terma dan syarat: Tiket untuk kanak-kanak hanya dikenakan bagi mereka yang berumur 5-12 tahun. Untuk trip melihat kunang-kunang, mestilah membuat tempahan awal. Perjalanan bergantung kepada cuaca dan jumlah minima bagi orang dewasa untuk satu bot atau perjalanan adalah 5 orang.
28. Pantai Balok
Sumber: pahangtourism.org

Destinasi menarik yang seterusnya adalah, Pantai Balok. Ia adalah pantai yang dipilih untuk sukan luncur angin dan merupakan antara 10 pantai terbaik dalam dunia untuk sukan ini.
29. Firefly Watching di Cherating
Sumber: clubmed.com.my
Kunang-kunang merupakan antara serangga yang menarik kerana ia menghasilkan cahaya. Bila berterbangan, mereka kelihatan begitu cantik menghiasi pandangan. Bukan sahaja kanak-kanak, orang dewasa pun suka kan?
Bolehlah ke Cherating Fireflies Sanctuary ini bersama keluarga. Tentu ia menjadi satu momen yang magika!
Alamat: Cherating Fireflies Sanctuary, Jalan Kampung Cherating Lama, Cherating, Balok, Pahang, MalaysiaWaktu operasi: Selasa hingga Ahad, Setiap ptg 7.30 mlm kecuali hari Sabtu, penambahan slot waktu pada 8.40 mlm. Isnin cutiTel: +60132152708Harga tiket: Dewasa RM45, kanak-kanak RM35
30. Gambang Water Park
Sumber: pahangtourism.org
Gambang Water Park terkenal dari dahulu lagi sebagai antara taman tema air yang best di Malaysia. Bolehlah mandi manda dan berkelah di sini.
Tel: +6 09 – 548 8000 Bukit Gambang Resort City
Tempat Menarik Di Negeri Pahang Darul Makmur
Begitu banyak keindahan dan keunikan di negeri Pahang kan? Bolehlah rancang bersama keluarga dan rakan-rakan untuk ke sini. Semoga ia menjadi kenangan terindah buat anda!


Ketahui Maksud Tahi Lalat Menurut Ilmu Nujum Tahi Lalat, Samudrika Shastra

Samudrika Shastra adalah istilah Sanskrit yang jika diterjemahkan secara umum membawa maksud; ilmu tentang ciri-ciri badan manusia.
Berdasarkan bidang ilmu ini, setiap ciri-ciri tahi lalat itu dipercayai merupakan simbolik tentang personaliti seseorang; baik dan buruknya. Betul ke?
Makna Tahi Lalat Berdasarkan Saiz, Bentuk Dan Warna
Mesti ramai yang fokus pada tempat di mana tahi lalat itu berada dan maksudnya kan? Tak ramai yang faham tentang pengaruh saiz, bentuk dan warna tahi lalat pada maknanya.
Menurut Ravi Thakur, kesemua ciri-ciri tahi lalat ini mempunyai pengaruh pada diri seseorang malah boleh membentuk peribadinya.
Saiz Tahi Lalat Dan Maknanya
Kecil                      = tidak membawa impak yang besar
Bulat dan besar = sangat bertuah
Panjang                = bertuah
Bentuk Tahi Lalat Dan Maknanya
Segitiga                = membawa makna yang bercampur aduk
Liku-liku               = makna yang buruk
Bulat                     = mencerminkan kebaikan pada seseorang itu
Berpetak              = tidak boleh dijangka, boleh menjauhi kejahatan
Warna Tahi Lalat Dan Maknanya
Warna hitam                                    = tidak bagus, mungkin akan ada beberapa halangan dalam hidup
Warna cerah dan terang               = secara umumnya bertuah*warna merah, kuning seperti madu, warna kayu cendana atau warna hijau zamrud
10 Maksud Tahi Lalat Berdasarkan Lokasi Di Muka Dan Badan
1. Tahi Lalat di Dahi

Sumber: istockphoto
Jika anda mempunyai tahi lalat di tengah-tengah dahi, itu bermaksud anda seorang yang bijak dan tenang, mempunyai wawasan yang jelas dan berusaha keras.
Jika di sebelah dahi kanan pula, anda akan menjadi seorang yang kaya.
Tetapi jika tahi lalat anda di sebelah kiri, anda bernasib malang dan akan menjadi seorang yang sangat pentingkan diri sendiri.
Manakala jika lokasinya di mana-mana belah pelipis dahi kiri ataupun kanan, itu bermaksud anda akan mendapat keuntungan kewangan dan bakal mengahwini teman hidup yang cantik/kacak.
2. Tahi Lalat di Kening
Macam mana pula kalau anda mempunyai tahi lalat di kening?
Jika tahi lalat anda terletak di tengah-tengah antara bulu kening anda, itu menandakan anda mempunyai sifat kepimpinan dan cenderung untuk dapat kemasyhuran dan kemewahan kewangan.
Namun jika ia terletak di bulu kening kiri anda, itu bermakna anda seorang yaang penakut dan akan menghadapi kesusahan dalam kehidupan pekerjaan dan perniagaan.
Tetapi jika di bulu kening belah kanan, anda akan mendapat kehidupan dan perkahwinan yang bahagia dan dikurniakan zuriat yang sihat.
3. Tahi Lalat di Mata
Kalau mempunyai tahi lalat di mata kanan, anda adalah seorang yang jujur, rajin bekerja dan boleh dipercayai.
Jika di mata belah kiri pula, anda adalah seorang yang sombong dan bersikap pesimis.
4. Tahi Lalat di Hidung
Ramai kan yang ada tahi lalat di hidung?
Tahi lalat yang terletak di hujung hidung menandakan seseorang itu bersikap impulsif dan sering membuat keputusan tanpa berfikir.
Kalau di hidung sebelah kanan, itu petanda yang anda akan dapat wang tanpa harus bekerja keras.
Manakala jika di sebelah kiri hidung, anda kurang bertuah dan perlu bersusah-payah dalam hidup.
Tahi lalat di bawah hidung pula membawa makna yang anda mempunyai tarikan seksual dan mudah menarik perhatian jantina berlawanan.
5. Tahi Lalat di Pipi
Sumber: istockphoto
Tidak kiralah di belah kiri atau kanan, kebanyakan manusia ada tahi lalat di pipi kan?
Menurut ilmu nujum tahi lalat, jika di pipi kiri, anda adalah seorang yang introvert, mudah marah dan cenderung untuk berbelanja besar walaupun setelah mendapat keuntungan.
Jika di pipi kanan pula, anda mempunyai personaliti yang dominant, berfikiran logik dan tahu bagaimana untuk mencari wang dengan bijak.
6. Tahi Lalat di Telinga
Selain itu, jika anda mempunyai tahi lalat di mana-mana bahagian telinga, itu menandakan anda akan mendapat kehidupan yang mewah.
Manakala jika di bahagian atas atau cuping telinga pula, anda adalah seorang yang sangat intelektual.
7. Tahi Lalat di Bibir
Jika di mana-mana bahagian bibir, itu bermaksud berat badan anda mungkin naik dan bakal mengalami masalah kesihatan yang lain jika anda tidak jaga pemakanan anda.
Andai pula di bibir bawah, anda mempunyai rasa dan pilihan yang hebat dalam makanan dan drama.
8. Tahi Lalat di Lidah
Walaupun tidak zahir pada pandangan orang ramai, tahi lalat di lidah turut mempunyai maksud menurut ilmu nujum tahi lalat.
Mereka yang mempunyai tahi lalat di lidah menandakan bahawa mereka bakal menghadapi masalah kesihatan dan yang berkait dengan pertuturan serta cabaran dalam pendidikannya.
Kalau di hujung lidah pula, mereka bijak mengawal keadaan, berdiplomatik dan penggemar makanan.
9. Tahi Lalat di Dagu
Seandainya orang di sekeliling anda mempunyai tahi lalat di dagu, cuba perhatikan sama ada mereka suka menggembara ataupun tidak.
Ini kerana tahi lalat di dagu menandakan bahawa seseorang itu adalah penggembara tegar dan suka meneroka pelbagai tempat.
Manakala jika ia terletak di dagu sebelah kanan, dia adalah seorang yang berfikiran logik dan bijak mengutarakan jawapan.
Sebaliknya, jika di dagu kiri, seseorang itu suka berterus terang dan benar-benar jujur.
10. Tahi Lalat di Leher
Sumber: istockphoto
Jika tahi lalat anda terletak di tengah-tengah leher, anda bernasib baik, mempunyai suara yang menenangkan dan mempunyai bakat seni.
Kalau di belakang leher pula, anda mempunyai perangai yang agresif.
Rahsia Tahi Lalat Pada Badan
Lokasi tahi lalat menurut Samudrika Shastra membawa maksud tersendiri. Walaupun di bahagian badan yang sama, ia boleh membawa maksud yang berlainan jika terletak di sisi yang berbeza.


11+ Aktiviti Menyeronokkan Yang Boleh Dilakukan di Motherhood Baby Fair 2021/2022 (Selain Shopping Sakan!)

Motherhood Baby Fair 2021/2022 yang akan berlangsung pada 30-31 Disember 2021 dan 1-2 Januari 2022 di Setia City Convention Centre (SCCC), Shah Alam, Selangor bakal memberi pengalaman membeli-belah yang baharu buat semua pengunjungnya!
Selain daripada pelbagai tawaran menarik dengan diskaun sehingga 99% dan juga freebies dan Gift-with-Purchase (GWP) untuk para pengunjung, Mama dan Papa juga boleh meluangkan masa dengan menyertai pelbagai aktiviti menarik yang bakal diadakan sepanjang baby fair berlangsung.
Jangan lepaskan peluang once in a lifetime ini, Mama! Jom kita lihat aktiviti-aktiviti apakah yang Mama, Papa dan anak-anak boleh sertai di baby fair ini.
11+ Aktiviti Menarik Yang Anda Boleh Sertai Bersama Seisi Keluarga
1. Tarian Pagi bersama Tom Tom
Mari ajak anak-anak anda menari bersama-sama maskot Motherhood yang paling comel, Tom Tom! Sesi tarian akan diadakan pada pagi hujung minggu sahaja iaitu pada hari Sabtu dan Ahad, jam 11am. Jom ambil peluang untuk jumpa Tom Tom yang comel ini!
2. Pertandingan Mewarna Kanak-kanak

Mari sambut 2022 dengan pertandingan mewarna kanak-kanak. Tunjukkan bakat anak-anak Mama dan biarkan mereka menjadi lebih kreatif dengan krayon, untuk memenangi hadiah menarik serta trofi bersempena tahun baru 2022.
Juara – baucar tunai RM 200 (boleh digunakan di Motherhood.com.my)Naib Juara – baucar tunai RM 80 (boleh digunakan di Motherhood.com.my)Tempat Ketiga – baucar tunai RM 50 (boleh digunakan di Motherhood.com.my)
3. Pertandingan Papa Menukar Lampin Si Manja
Siapa cepat dia dapat!

Haa Papa, buktikan yang Papa semua sudah mahir dan juga pandai menukar lampin si manja dengan menyertai pertandingan Daddy Diaper Changing ini.
Mana-mana peserta (si ayah) yang berjaya menukar lampin bayi tersayang paling cepat dan dalam masa tersingkat, berpeluang memenangi hadiah menarik dan RM80 baucar yang boleh dibelanjakan di Motherhood.com.my!
4. Shopping, Ambil Gambar, dan MENANG!
Beli-belah secara percuma! Mama hanya perlu kongsikan pengalaman membeli-belah Mama di Motherhood Baby Fair – sama ada dari bentuk gambar atau video – dan tag @motherhood.com.my dan #motherhoodcommy di media sosial Mama.
        View this post on Instagram            A post shared by YUYU ZULAIKHA (@yuyuzulaikha)
        View this post on Instagram            A post shared by 🌿BIZ LEADER | KOL (@bellalunafky)
Ambil gambar yang cantik-cantik dan menarik tau! Mana tau Mama boleh jadi salah satu pemenang baucar tunai RM100 yang boleh dibelanjakan di Motherhood.com.my. Para pemenang akan diumumkan di baby fair tersebut.
5. Sesi Foto bersama Tom Tom
Anak-anak Mama (dan Mama sendiri!) boleh bergembira dengan bergambar bersama maskot Motherhood, Tom Tom yang comel sepanjang empat hari baby fair berlangsung.
Setiap sesi bergambar akan dijalankan selama 30 minit sahaja dan mengikut SOP, iaitu terhad kepada 20 orang sahaja.
6. Peraduan Menyiapkan Beg Bayi

Buat Mama dan Papa atau mereka yang bakal menjadi Mama dan Papa boleh menyertai pertandingan ini, dimana anda akan diberikan senarai barangan yang perlu ada dalam beg tersebut, dan diberi masa untuk mengingati semua barang-barang itu sebelum pertandingan dimulakan.
Siapa yang cepat dan dengan barang yang paling tepat dan hampir cukup seperti di dalam senarai berpeluang untuk memenangi baucar tunai RM80 untuk dibelanjakan di Motherhood.com.my!
7. Pertandingan Kon Hula Hoop

Pertandingan yang sesuai untuk seisi keluarga! Mama, Papa dan seorang anak yang berumur dalam lingkungan empat tahun dan ke atas boleh menyertai pertandingan ini, dan keluarga mana yang berjaya memasukkan 5 hula hoop ke kon bakal menerima baucar tunai RM20 yang boleh dibelanjakan di Motherhood.com.my.
8. Pertandingan Susun Cawan Menjadi Bentuk Piramid

Mama dan Papa bersama seorang anak yang berusia antara 6 hingga 12 tahun boleh menyertai pertandingan ini. Mama dan Papa hanya perlu susun cawan menjadi bentuk piramid dan stabil dalam masa yang tersingkat.
Pemenang akan memenangi:
Pemenang utama – Baucar tunai RM50 untuk dibelanjakan di Motherhood.com.my.Naib juara – Baucar tunai RM20 untuk dibelanjakan di Motherhood.com.my.
9. Cabaran Membawa Bola Ping Pong

Ala, macam game yang paling popular semasa family day kita zaman budak-budak dulu!
Aktiviti menarik ini boleh dimainkan oleh ibu bapa dengan anak yang berusia lima tahun ke atas dan keluarga yang paling banyak membawa dan mengumpulkan bola ping pong ke dalam cawan dalam masa yang ditetapkan bakal diumumkan sebagai pemenang.
Pemenang utama akan menerima baucar tunai RM20 untuk dibelanjakan di Motherhood.com.my!
10. Jawab Kuiz dan Menang!
Bukan itu sahaja, mari kita ramai-ramai sertai kuiz yang akan berlangsung dan menangi pelbagai hadiah menarik seperti baucar RM20 untuk dibelanjakan di Motherhood.com.my bagi setiap peserta yang menjawab dengan betul.
Soalan-soalan simple je Mama, jangan risau.
11. Jumpa Selebriti Kegemaran di Anugerah ibuencer 2021
Salah seorang ibuencer, Syuhada Rahmat semasa Anugerah Ibuencer 2020. (Kredit: story.motherhood.com.my)
Anugerah ibuencer 2021 kembali dan Mama Siti berbesar hati untuk memaklumkan bahawa anda telah dijemput untuk menghadiri acara ini!
Majlis Anugerah ibuencer 2021 ini akan memberi penghormatan kepada penerima kehormat tahun 2021 yang terdiri daripada influencer hingga selebriti atas sokongan berterusan mereka, penggunaan media sosial yang memberi impak besar dan dedikasi mereka kepada masyarakat, terutamanya ibu bapa.
Piala Anugerah ibuencer 2020 (Kredit: story.motherhood.com.my)
Mama Siti berbesar hati untuk menjemput anda ke majlis berprestij tinggi ini, yang akan diadakan seperti berikut:
Tarikh: 30 Disember 2021 (Khamis)Masa: 6:00 PM – 9:00 PM Tempat: Setia City Convention Centre, Setia Alam
Kehadiran selebriti kehormat termasuk Sazzy Falak, Hisyam Hamid, Keith Foo, Shah Iskandar dan Fezrul Khan.
Jadi, jangan lupa untuk buat reminder di kalendar Mama pada 30 Disember 2021 (Khamis) tau, Mama!
12. Kelas Offline ParentCraft

Selain itu, Kelas Offline ParentCraft juga akan turut diadakan di Motherhood Baby Fair kali ini! Jadi, buat mereka yang sedang hamil dan ingin mengetahui lebih lanjut mengenai kehamilan dan penjagaan bayi bolehlah menyertai kelas ini.

Berikut merupakan antara perkara yang akan diajar sepanjang kelas ParentCraft yang dianjurkan oleh Motherhood.com.my ini:
Proses dan prosedur bersalin.Senaman antenatal.Petua penyusuan, tips, perkara yang boleh dan tidak boleh dilakukan.Mandian Bayi – masa mandi yang selamat, menyeronokkan dan mengujakan.
Jangan risau Mama, kelas ini akan diadakan dalam dua bahasa dan Mama boleh join mana yang menjadi pilihan Mama!
Kelas Bahasa Melayu: 9.00AM – 12.45PM Kelas Bahasa Inggeris: 1.00PM – 4.45PM
Untuk maklumat lanjut mengenai Kelas Offline ParentCraft, Mama boleh layari laman web rasmi di sini. Jangan lupa untuk mendaftarkan slot anda di Motherhood.com.my, follow Facebook dan Instagram rasmi ParentCraft untuk update terkini.
Ayuh kita meriahkan Motherhood Baby Fair ini. Jangan lupa untuk mengikuti SOP yang ditetapkan dan menjaga penjarakkan sepanjang berada di baby fair nanti. Jangan lepaksan peluang keemasan ini tau Mama! Jumpa anda di sana.


Senarai 12 Tempat Menarik Di Temerloh – Jom Bercuti!

Terletak di tengah-tengah negeri Pahang, Temerloh merupakan sebuah pekan yang menarik dengan pelbagai tarikan dan keistimewaannya. Buat mereka yang bercadang untuk bercuti atau meluangkan masa bersama keluarga pada hujung minggu di sini, bolehlah ke tempat-tempat menarik di Temerloh ini ya:
12 Tempat Menarik Di Temerloh
1. Deerland Park

Sumber: tripadvisor.com
Untuk peminat alam semula jadi, Deerland Park merupakan destinasi wajib untuk anda tau! Di sini, selain daripada dapat menikmati keindahan alam, anda juga boleh menambahkan ilmu pengetahuan tentang pelbagai jenis spesis flora dan fauna.
Antara aktiviti menarik dan tarikan di Deerland Park ialah:
Terdapat pelbagai haiwan seperti Rusa Timur, Rusa Nilga, burung-burung liar, Itik Kayu dan burung untaBoleh lawati taman herba di Titian Herba dan menikmati air ramuan herba yang disediakanPelbagai aktiviti seperti memancing dan jungle trekking juga disediakan di sini
Para pelawat perlu membuat tempahan terlebih dahulu seminggu sebelum tarikh lawatan di:En. Abdullah : 09-2779305/012-9627249 atau email:deer_land@hotmail.comLokasi: LanchangWaktu operasi: Setiap hari kecuali Jumaat, 11.00 pg – 6.00 ptg
2. Bukit Rengit
Sumber: flickr.com
Jika anda ke Temerloh bersama rakan sepasukan atau ahli-ahli keluarga untuk sebarang program atau hari keluarga, Bukit Rengit adalah pilihan yang sesuai.
Di sini, terdapat penginapan khas yang disediakan. Selain itu, ada juga bilik-bilik khas seperti bilik mesyuarat dan kuliah.
Antara aktiviti menarik dan tarikan di Bukit Rengit ialah:
Jungle trekkingMenghayati keindahan alamTerdapat air terjun yang terpeliharaBoleh berjalan di sekitar sungai
Lokasi: LanchangTalian am Majlis Perbandaran Temerloh: 09-2901477 / 2901777 / 2901778
3. Pusat Pemuliharaan Seladang
Sumber: facebook.com/hsmtemerloh
Pusat pemuliharaan ini dibina untuk mengelakkan kepupusan seladang. Di sini, seladang akan dijinakkan dan dibela di persekitaran yang sesuai untuknya.
Antara aktiviti menarik dan tarikan di Pusat Pemuliharaan Seladang ialah:
Boleh melihat seladang di dalam kandangnya dengan dekatTerdapat 36 ekor seladang di sini yang ditempatkan di dalam 5 buah kandangSeladang-seladang ini dijinakkan dan diberi nama seperti Pooja dan NoniAda juga seladang yang telah jinak dan boleh bermesra dengan pelancongPusat ini merupakan tempat penyelidikan pelajar-pelajar universiti
Lokasi: Felda Jenderak Selatan, Kuala KrauTalian am Majlis Perbandaran Temerloh: 09-2901477 / 2901777 / 2901778
4. Taman Esplanade
Sumber: tripadvisor.com
Sungai Pahang merupakan sungai yang terpanjang di Semenanjung Malaysia. Di Taman Esplanade, ada disediakan perkhidmatan menaiki bot untuk menyusuri Sungai Pahang.
Anda boleh menikmati keindahan di pesisir dan sekitarnya sambil berehat dan menjamu selera di gerai makan berhampiran bersama yang tersayang.
Lokasi: Pesisir Sungai Pahang berhampiran Dataran PatinTalian am Majlis Perbandaran Temerloh: 09-2901477 / 2901777 / 2901778
5. Dataran Patin
sumber:majlisperbandarantemerloh.gov
Ikan patin memang sinonim dengan negeri Pahang. Kalau ke negeri ini, wajib pekena masakan ikan patin seperti ikan patin tempoyak kan?
Di Dataran Patin, terdapat pelbagai jenis hidangan dan masakan ikan patin. Untuk ke restoran di sini, pengunjung hendaklah melalui jambatan gantungnya dahulu.
Terletak berhampiran dengan Taman Esplanade, Dataran Patin wajib dikunjungi buat penggemar ikan patin!
Lokasi: Pesisir Sungai Pahang berhampiran Taman EsplanadeTalian am Majlis Perbandaran Temerloh: 09-2901477 / 2901777 / 2901778
6. Pusat Konservasi Gajah Kebangsaan Kuala Gandah
Sumber: kementeriantenagadansumberasli.gov
Gajah sebagai haiwan ikon di negeri Pahang telah dijaga dengan rapi oleh Jabatan Perhilitan di negeri ini. Di Pusat Konservasi Gajah Kebangsaan Kuala Gandah yang juga dikenali sebagai Pusat Gajah Kuala Gandah ini, haiwan ini ditempatkan dalam habitatnya.
Antara aktiviti menarik dan tarikan di Pusat Konservasi Gajah Kebangsaan Kuala Gandah ialah:
Boleh melihat gajah mandiBoleh memberi makan anak gajahTerdapat homestay terdekat untuk penginapan
Waktu operasi: Setiap hari termasuk cuti umum, 8.00 pg – 4.30 ptg Tel     : 03-9075 2872Faks  : 03-9075 2873
7. Gunung Senyum
Sumber: pahangtourism.org
Merupakan salah satu gunung di negeri Pahang, Gunung Senyum adalah antara tarikan semula jadi di Temerloh.
Antara aktiviti menarik dan tarikan di Gunung Senyum ialah:
Mendaki gunungSesi bergambar dan photoshootMerentasi hutanMenjelajahi guaBerkelah dan berkhemahTerdapat chalets untuk penginapan
Lokasi: Batu SawarTalian am Majlis Perbandaran Temerloh: 09-2901477 / 2901777 / 2901778
8. Taman Rekreasi Bandar Temerloh
Seperti pekan yang lain, Temerloh juga mempunyai taman bandar. Antara aktiviti menarik dan tarikan di Taman Rekreasi Bandar Temerloh ialah:
Berkunjung dan bersiar-siarBoleh menikmati keindahan taman ditemani dengan lagu-lagu yang diputarkan oleh DJ di siniTerdapat taman permainan, stadium mini, lapangan skateboard dan menara tinjauBoleh berjoging di sekitarnyaBerkelah bersama keluargaBerbasikalTerdapat pelbagai aktiviti air disediakanBoleh menikmati pemandangan dari menara tinjau
Lokasi: Terletak di tengah-tengah Bandar Temerloh (belakang mahkamah)Talian am Majlis Perbandaran Temerloh: 09-2901477 / 2901777 / 2901778
9. Taman Rimba Tasik Chatin
Sumber: cumaps.net
Kalau anda ingin berekreasi dan beriadah bersama keluarga, bolehlah cuba ke Taman Rimba Tasik Chatin ya. Di sini, hutannya dijaga dan dikekalkan sehingga kini.
Antara aktiviti menarik dan tarikan di Taman Rimba Tasik Chatin ialah:
Berkelah dan beriadahMelihat habitat ikan air tawarMenikmati keindahan tamanTerdapat tempat permainan kanak-kanakBoleh melakukan pelbagai aktiviti senaman
Talian am Majlis Perbandaran Temerloh: 09-2901477 / 2901777 / 2901778
10. Kubang Gajah Waterpark
Sumber: facebook.com/KubangGajahWaterparkOfficial
Tempat menarik di Temerloh yang seterusnya ialah Kubang Gajah Waterpark. Ia merupakan taman tema untuk mandi manda dengan harga yang berbaloi.
Antara aktiviti menarik dan tarikan di Kubang Gajah Waterpark ialah:
Boleh mandi mandaTerdapat pelbagai jenis permainan air disediakanStruktur pembinaannya yang menarikBoleh bawa makanan dari luar dan berkelah di sini
Alamat: No.1, Taman Awam Kubang Gajah 28000 Temerloh, Pahang, MalaysiaHarga tiket: Dewasa – RM12, Kanak-kanak – RM10Waktu operasi: Khamis hingga Selasa, buka setiap hari sepanjang cuti umum dan cuti sekolahTel: 019-324 7782
11. Sarang Naga 76
Sumber: facebook.com/MiniZooSN76
Restoran ini terletak di Resort Agro Farm di Kg. Ketam, Kerdau, Temerloh. Jika anda ingin menikmati pelbagai masakan negeri Pahang, Sarang Naga 76 wajib termasuk dalam list ya?
Di sini terdapat aneka masakan dengan pelbagai hidangan seperti masakan Melayu dan Western. Ia juga dikenali dengan restoran yang menghidangkan menu yang istimewa dan unik daripada arnab, sayur umbut, rusa, kulat sisir, gulai asam rong dan udang galah. Memang menarik dan wajib cuba kan?
Bukan tu je, anda juga boleh lakukan pelbagai aktiviti indoor dan outdoor di sini dan boleh menginap di resort berdekatan dengannya.
Alamat: Lot 2469 Kampung Ketam 28010 Kerdau Temerloh, Pahang, MalaysiaWaktu operasi: Selasa hingga Ahad, 7.00 pg – 3.00 ptgTel: 019-376 8490
12. Krau Wildlife Reserve
Sumber: rainforestjournal.com
Terletak berdekatan dengan Gunung Benom, Krau Wildlife Reserve merupakan rizab hidupan liar yang terbesar di Semenanjung Malaysia.
Seperti Pusat Konservasi Gajah Kebangsaan Kuala Gandah, ia juga bertujuan untuk memelihara hidupan liar dan mengelakkannya dari kepupusan.
Selain itu, di sini juga ditempatkan pusat penyelidikan tentang kelawar dan burung.
Alamat: 324, C149, Kampung Sungai Klau, 27630 Raub, PahangTalian am Majlis Perbandaran Temerloh: 09-2901477 / 2901777 / 2901778
Temerloh, Pusat Pertemuan Antara Pantai Barat dan Pantai Timur Semenanjung Malaysia
Jika anda merancang untuk ke Temerloh, singgahlah ke destinasi-destinasi yang disenaraikan di atas ya? Semoga kunjungan anda ke sini menjadi antara kenangan teristimewa.


Anak Lambat Bercakap? Pakar Kongsi Cara Mudah Untuk Mengenal Pasti Anak Mama Perlu Terapi Atau Tidak

Acap kali ibu bapa akan mempunyai masalah anak lewat bertutur. Interaksi ibu bapa dengan si manja perlu diberi perhatian supaya perkembangan anak-anak adalah pada tahap normal.
Masa mereka masih kecil mesti Mama rasa tiada masalah tentang pertuturan mereka tetapi apabila setelah melonjak usia ke 1 atau 2 tahun dan ke atas, Mama mesti akan berasa gelisah dengan perkembangan mereka.
Oleh sebab itu, Mama mesti risau kalau anak Mama lambat bercakap kan? Tetapi bila boleh jumpa pakar? Apa tanda-tanda dan sejauh mana ia akan memberi kesan kepada anak-anak? Adakah Mama dan Papa perlu menghantar si manja ke terapi ataupun pusat pertuturan? Mari kita lihat tanda-tanda atau kesan yang boleh Mama lihat terhadap perkembangan anak-anak.

Kredit gambar: patientpop.com
Bila Boleh Berjumpa Dengan Pakar?
Pakar Aishah Kassim kongsikan tanda-tanda anak Mama ada masalah pertuturan atau tidak:
Usia anak 1 tahun
Anak pada usia ini ada yang dah keluarkan perkataan pertama seperti ‘Mama’, ‘Papa’ etc. Bilangan perkataan bertambah dengan pesat. *Selewatnya umur 1y 6m untuk perkataan pertama.
Usia anak 2 tahun
Anak dah boleh sebut lebih kurang 30-50 patah perkataan yang bermakna. Anak dah boleh bina ayat guna 2 patah perkataan seperti ‘nak bola’, ‘jom mandi’ etc.
Usia anak 3 tahun
Anak dah boleh sebut lebih dari 200 patah perkataan yang bermakna. Anak dah boleh bina ayat at least 3 patah perkataan contohnya ‘adik nak makan’, mama jom keluar’ *sekiranya anak sedikit pelat, jangan risau.
Usia anak 4 tahun
Anak boleh bercerita dan menjawab soalan dengan betul.
Kredit gambar: Istock
Usia anak 5 tahun
Anak boleh bersembang, menjawab soalan dan bercakap macam orang dewasa.
Jika pertuturan anak-anak Mama mengalami simptom-simptom ini, segera berjumpa dengan pakar ataupun speech therapist. Di situ, mereka akan membuat penilaian dan memberi anak anda pertolongan yang mereka perlukan. Jangan malu untuk meminta nasihat atau pertolongan daripada orang lain kerana ini juga pertama kali anda menjadi seorang ibu bapa.
Kredit gambar: ukm.my

“Nasihat terbaik yang ibu saya pernah berikan kepada saya ialah jangan pernah berputus asa. Dia percaya apabila satu pintu ditutup, pintu lain akan terbuka. Sentiasa maju ke hadapan.”
— Melissa Rivers

Mama Siti berharap perkongsian ini dapat membantu para ibu bapa diluar sana. Jangan tunggu terlalu lama untuk mendapatkan rawatan dan sentiasa peka dengan perkembangan anak-anak.
Jika ibu bapa lambat bertindak mungkin kemahiran mereka juga akan terkesan. Sebab itulah, pertuturan amat penting untuk perkembangan anak-anak. InsyaAllah semua akan berjalan lancar.
Kredit: Aishah Kassim


20 Tempat-Tempat Menarik Di Kuantan (Lengkap dengan Gambar dan Info Penting)

Sebagai ibu kota negeri Pahang, sememangnya Kuantan menjadi pusat persinggahan untuk bermacam urusan kerja dan makan angin. Bukan sahaja dilengkapi dengan pelbagai kemudahan, Kuantan juga merupakan sebuah ibu kota yang penuh dengan tempat-tempat yang menarik untuk dilawati di Kuantan ini.
20 Tempat-Tempat Menarik Di Kuantan
1. Teluk Cempedak

Sumber: pahangtourism.org
Antara pantai yang terkenal di Kuantan ialah, Teluk Cempedak. Sesiapa yang pernah ke sini mesti tahu bagaimana meriahnya suasana di tepian pantainya kan?
Terdapat banyak kedai dan gerai yang menjual pelbagai jenis makanan dan barangan. Jaraknya hanyalah 5km je dari bandar dan anda akan dapat menikmati suasana pantai di Teluk Cempedak ini.
Kemasukan ke sini adalah percuma dan kalau anda hendak bermalam pun boleh. Di sini juga terdapat resort hotel yang berdekatan ya.
2. Tasik Chini
Sumber: pahangtourism.org
Sebut je Tasik Chini, mesti anda teringatkan kisah lagenda naga di sebalik tasik ini kan? Merupakan tasik air tawar semula jadi yang kedua terbesar di Malaysia, memang banyak misteri dan mistik yang berkisar tentang tasik ini.
Tapi bukan sebab tu je ia dipenuhi dengan ramai pengunjung. Tasik ini sememangnya cantik dan pernah menjadi subjek penyelidikan Universiti Kebangsaan Malaysia.
Ia kaya dengan pelbagai spesis flora dan haiwan air dan jika anda ke sini pada bulan Ogos hingga September, anda boleh lihat teratai air memenuhi permukaan tasik ini, menjadikannya kelihatan seperti taman terapung.
Untuk ke sini, pengunjung perlu menaiki bot dan sebaiknya dipandu oleh pemandu pelancong. Jika anda sedang mencari travel agency, bolehlah cuba hubungi pihak TourismPahang ini ya:
Alamat: No 33 & 33A, ICT Hub, Indian Town, Jalan Putra Square 4, 25200 Kuantan, PahangTel: +609 568 1623/1624Fax: +609 568 1626Hotline: 1-300-88-2017Email: webtourism16@gmail.com
3. Jambatan Gantung Sungai Lembing
Sumber: pahangtourism.org
Di Sungai Lembing, Pahang, terdapat banyak jambatan gantung yang dibina untuk menghubungkan penduduk dan pengunjung dari sungai ke bandar. Bukan sahaja untuk berjalan kaki malah boleh juga melaluinya dengan menunggang motorsikal.
4. Air Terjun Pelangi
Sumber: pahangtourism.org
Air Terjun Pelangi memang menjadi tumpuan pelancong dan penduduk kerana keindahan dan keunikannya. Anda bukan sahaja boleh mandi manda dan berkelah tetapi ramai yang ke sini untuk bergambar dan photoshoot kerana setiap pagi, akan muncul pelangi yang begitu cantik di air terjun ini. Menarik kan?
Untuk ke sini, anda perlu menaiki 4W drive dan trekking hingga ke air terjun.
Tel: +6014-828 7121
5. Bukit Panorama
Sumber: pahangtourism.org
Bukit Panorama yang terletak di Sungai Lembing ini mempunyai keistimewaan tersendiri. Jika anda menaiki tangga hingga ke puncak, anda akan dapat menyaksikan matahari terbit dan melihat pemandangan alam yang begitu indah dari sana.
6. Air Terjun Bekelah
Sumber: pahangtourism.org
Terletak hanya 5km dari Kampung Paya Gelugor, Air Terjun Bekelah merupakan salah satu air terjun di Kuantan yang anda mesti jejaki. Ia mempunyai 7 air terjun yang melata yang sesuai untuk mandi manda dan berkelah.
Tel: 609 – 478 0488
7. Gunung Tapis Park
Sumber: pahangtourism.org
Di sini, ia lebih sesuai untuk mereka yang mahukan cabaran. Antara aktiviti yang biasa dilakukan di sini ialah:
CampingMerentas hutanBird watchingMandi di kolam air panas semula jadi
Dengan keindahan alam yang cukup memukau, memang rugi kalau tak singgah di sini!
8. Taman Pertanian Sultan Haji Ahmad
Taman Pertanian Sultan Haji Ahmad merupakan stesen penyelidikan dan pusat pembangunan pertanian di Kuantan.
Antara yang menarik di Taman Pertanian Sultan Haji Ahmad ialah:
Dusun buah-buahanLadang rempah-ratusTaman rekreasiTapak perkhemahanKawasan hutan simpan
Banyak kan aktiviti dan tarikan di sini? Anda juga boleh membeli buah-buahan di dusunnya tau.
9. Agro Resort Sungai Semuji
Sumber: pahangtourism.org
Kalau anda mencari penginapan yang dikelilingi hutan, Agro Resort Sungai Semuji adalah pilihan yang tepat.
Bukan tu je, ia lebih popular bagi peminat raja buah kerana ketika musim durian, ramai pengunjung dan penduduk setempat akan datang ke sini untuk menunggu buah durian gugur dari dusun di sini.
10. Gua Charah
Sumber: kuantanloka.com
Gua Charah terkenal sebagai gua yang pernah menjadi penempatan manusia prasejarah. Ia terdiri daripada 8 gua yang berbeza iaitu Gua Batu Nesan Raja, Gua Pecah, Gua Gajah, Gua Tiga Beradik, Gua Puteri Bersikat, Gua Lubang Dalam and Gua Lubang Hidung dan Gua Buddha/Gua Gelap.
Di sini terdapat patung buddha dan batu yang menyerupai lelaki berjanggut, burung helang dan pasangan manusia bersama anak. Ia gua yang penuh misteri, ditambah pula dengan penemuan terowong yang menghubungkannya dengan Bukit Pecah Batu.
Ramai yang ke sini untuk bergambar dan menghayati keunikannya. Memang destinasi wajib jika anda sukakan nature.
11. Beserah
Sumber: pahangtourism.org
Beserah sememangnya menjadi pilihan ramai pengunjung, terutamanya buat mereka yang gemarkan makanan laut. Ia sebuah perkampungan nelayan yang kaya dengan hasil laut untuk penduduk dan pengunjung.
Antara yang menarik di Beserah ialah:
Ikan dijual pada harga borong di siniTerdapat ikan dan makanan laut kering jugaBoleh menyaksikan pembuatan belacan dan keropok lekorHidangan Mee Chalong yang anda wajib pekenaTerdapat kilang batik dan kraftangan yang menjual souvenirs
12. Kuantan River Cruise
Sumber: facebook.com/kuantanrivercruises
Anda ingin menyusuri Sungai Kuantan bersama keluarga? Kuantan River Cruise menyediakan perkhidmatan ini yang akan membawa anda menyusuri sungai di hutan simpan bakau ini.
Terdapat pelbagai tumbuhan dan spesis burung dan ikan di sini tau.
Waktu operasi: 9.00 pg hingga 7.00 mlm – Isnin hingga Ahad (Trip selepas 7.00 mlm – Melihat kunang-kunang, *atas permintaan)Waktu trip: 9.00 pg | 11.30 pg | 2.30 tgh hari | 5.00 ptg | 6.00 ptgMuatan bot: 20 orangTel: 018-9082308, 019-7431988 (Zainal)     Email: kuantanrivercruise@gmail.comWebsite: www.kuantanrivercruise.comFacebook: Kuantan River CruiseInstagram: #kuantanrivercruiseAktiviti menarik yang lain @ di jeti: Giant Bubbles, Kiddie Car Rental, Town Bike Rental* & Giant Jenga* ( *akan datang)Terma dan syarat: Tiket untuk kanak-kanak hanya dikenakan bagi mereka yang berumur 5-12 tahun. Untuk trip melihat kunang-kunang, mestilah membuat tempahan awal. Perjalanan bergantung kepada cuaca dan jumlah minima bagi orang dewasa adalah 5 orang untuk satu bot atau perjalanan.
13. Balai Seni Lukis Pahang
Sumber: pahangtourism.org
Balai Seni Lukis Pahang pasti akan membuatkan pencinta seni teruja apabila ke sini. Ia terlibat secara langsung dalam mempromosi dan mengembangkan industri seni dan kraf di Pahang.
Kini, ia mempamerkan juga pelbagai hasil seni buatan orang Malaysia. Kemasukkannya adalah percuma ya.
Alamat: Pahang Art Museum, Jalan Masjid, 25000 Kuantan, Pahang.Waktu operasi: 9.00 pg – 5.00 ptgTel: 09-516 1328/29
14. Kompleks Tenun Pahang Diraja
Sumber: pahangtourism.org
Di kompleks ini, kain tenun Pahang dipasarkan dalam pelbagai reka bentuk pakaian seperti kain sarong, tudung dan sampin.
Jika anda mencari kain tenun Pahang pada harga yang berpatutan dengan kualiti tinggi, wajib ke sini ya?
Alamat: Pusat Pengembangan Tenun Pahang DiRaja Kg. Soi, Jln Kempadang Perdana 1, 25150 Kuantan.Waktu operasi: Isnin hingga Sabtu, tutup setiap hari Ahad dan cuti umumTel: 019-9389411 – (Mr. Roslim Bin Ismail), 013-9863068 – (Pn. Zillah Saud Md.)
15. Perbadanan Kemajuan Kraftangan Malaysia
Sumber: pahangtourism.org
Selain itu, buah tangan dan ole-ole juga boleh dibeli di Perbadanan Kemajuan Kraftangan Malaysia ya. Banyak produk kraftangan yang dijual di sini yang sememangnya berkualiti dan cantik.
Alamat: Cawangan Pahang, Lot 30850, Kg. Pandan II, Jln Pintasan Kuantan – Kuala Terengganu, 26070 Kuantan.Waktu operasi: Isnin hingga Jumaat, tutup setiap hari Sabtu dan Ahad serta cuti umumTel: 09 – 5384598/09-5385677
16. Pantai Balok
Sumber: pahangtourism.org
Berbeza dengan pantai-pantai yang lain, Pantai Balok terkenal kerana ia merupakan pantai yang sesuai untuk sukan luncur angin. Malah, ia telah dinobatkan antara 10 pantai terbaik dalam dunia untuk sukan ini.
Antara yang menarik di Pantai Balok ialah:
Ada pertandingan sukan luncur angin setiap tahunTerdapat banyak restoran Thai dan makanan laut di siniBoleh memancing, berenang, belayarAda juga aktiviti berkayak dan menaiki jetskiRamai yang bermain bola tampar, bola jaring, bola sepak di pantai dan bermacam lagi
17. Gambang Water Park
Sumber: pahangtourism.org
Siapa je tak kenal Gambang Water Park kan? Terutamanya kalau anda bawa kanak-kanak ke Kuantan, memang sesuai untuk bawa mereka ke sini ya.
Struktur pembinaannya yang menarik pasti membuatkan anda teruja untuk bermain dan mandi manda di sini. Untuk maklumat yang lebih lanjut, boleh terus hubungi pihak Bukit Gambang Resort City ya.
Tel: +6 09 – 548 8000 Bukit Gambang Resort City
18. Air Terjun Sungai Pandan
Sumber: pahangtourism.org
Untuk ke Air Terjun Sungai Pandan ini, anda tidak perlu trekking dan boleh sahaja ke sini dengan kereta ya. Ia terdiri daripada jeram yang melata yang membuatkannya cukup indah.
Antara yang menarik di Air Terjun Sungai Pandan ialah:
Boleh berenang, berkelah dan berkhemahBird watchingJungle trekkingTerdapat juga pusat pemuliharaan Periuk Kera
Waktu operasi: 7.00 pg hingga 6.00 ptgHarga tiket: Dewasa RM2, Kanak-kanak RM1
19. Pantai Batu Hitam
Sumber: pahangtourism.org
Pantai lain yang terkenal di Kuantan ialah Pantai Batu Hitam. Di persisiran pantai ini, terdapat banyak batu hitam yang besar yang dipercayai terhasil daripada hakisan gunung berapi.
Anda boleh mandi di sini dan terdapat banyak cengkerang kerang laut yang cantik di sepanjangnya.
20. Tanjung Lumpur
Sumber: pahangtourism.org
Tanjung Lumpur merupakan perkampungan nelayan tradisional di Sungai Kuantan. Sebagai salah satu tempat menarik di Kuantan, Tanjung Lumpur terkenal dengan sajian ikan bakar, makanan laut dan masakan Thai yang sedap pada waktu malam.
Pada siang hari pula, Mama boleh menjamah keropok lekor, satar, otak-otak, kuih dan bermacam lagi.
Tempat-Tempat Menarik Di Kuantan
Banyak kan tempat menarik di Kuantan ni? Yang pastinya, persinggahan di sini tentu akan membuatkan percutian dan lawatan anda ke ibu kota negeri Pahang ini lebih bermakna!


9 Tempat Menarik di Kuala Lumpur yang Wajib Dilawati Bersama Keluarga

Anak-anak dah lama duduk terkurung di rumah. Cuti sekolah hujung tahun hanya akan tiba lagi lebih kurang seminggu dua lagi. Jadi, sementara menunggu waktu cuti panjang, ibu ayah yang berada di sekitar Lembah Klang mungkin boleh ambil kesempatan meluangkan masa di tempat-tempat yang menarik di Kuala Lumpur bersama anak-anak.
Bandar metropolitan Kuala Lumpur sudah banyak berubah dan pesat membangun. Sebagai anak jati Kuala Lumpur, Mama Siti sangat kagum dengan melihat betapa ‘hebat’nya Kuala Lumpur gah berdiri di mata dunia. Alhamdulillah.
Ada banyak tempat menarik di Kuala Lumpur yang masih belum sempat Mama Siti dan keluarga terokai. Mungkin sudah tiba masanya kami merancang untuk marathon melawat tempat-tempat menarik di Kuala Lumpur.
Jom kita kenali sekurang-kurangnya 10 tempat menarik di Kuala Lumpur untuk diterokai bersama keluarga. Untuk pengetahuan, tempat yang Mama Siti senaraikan tidak mengikut ranking tertentu, ya. Bagi Mama Siti, semuanya seronok dan menarik untuk dilawati.
Tempat-tempat Menarik di Kuala Lumpur
#1  Menara Kuala Lumpur

Kredit: therakyatpost.com
Sesiapa yang datang ke Kuala Lumpur wajib pergi melawat Menara Kuala Lumpur. Jadi, bagi anda yang tinggal di Kuala Lumpur, apa alasan untuk tidak menjengah ke sana?
Menara Kuala Lumpur adalah menara komunikasi tertinggi di Asia Tenggara. Buat ibu ayah yang ada anak kecil pasti akan seronok melihat reaksi si anak kagum melihat pemandangan dari SkyDeck Menara Kuala Lumpur seperti pandangan seekor burung.
Kalau ingin sesuatu yang lebih mencabar, boleh juga mendapat pengalaman mendebarkan di SkyBox.
#2  Mini Zoo Kuala Lumpur
Jika berada di atas tempat tinggi sesuatu yang ‘biasa’ untuk anda sekeluarga, anda pasti tidak akan gagal menggembirakan anak-anak apabila berada di Mini Zoo Kuala Lumpur yang terletak di ‘kaki’ Menara Kuala Lumpur.

Cara binatang-binatang ini dipersembahkan sentiasa membuatkan anak-anak dan ibu ayah berasa intim dan sayangkan semua haiwan yang ada di sini. Pengalaman memberi makanan kepada sesetengah binatang pasti mengujakan.
#3 Rumah Terbalik Kuala Lumpur
Selain daripada SkyDeck, SkyBox dan Zoo Mini yang berada di Menara Kuala Lumpur, anda juga boleh bawa anak-anak ke Rumah Terbalik Kuala Lumpur.
Kredit: jomjalan.com.my
Pengalaman yang unik dan berbeza pasti akan membuatkan anak-anak anda takjub dan seronok melihat setting yang penuh dengan ilusi ini. Seronok bergambar untuk kenangan bersama di dalam rumah ini.
#4  Taman Eko Rimba Kuala Lumpur
Digazetkan sebagai Hutan Simpanan Bukit Nenas, Taman Eko Rimba Kuala Lumpur terletak hanya beberapa kilometer sahaja dari Menara Kuala Lumpur.
Bagi keluarga yang gemar aktiviti riadah bersama alam, Taman Eko Rimba ini pasti tidak akan mengecewakan. Di dalam hutan ini, ada pelbagai jenis tumbuhan termasuk pokok paku-pakis, pokok herba, pokok buluh dan juga pokok-pokok hutan seperti pokok meranti, keruing, chengal dan pulai.
Taman Eko RImba ini juga dilengkapi dengan canopy walk untuk memudahkan ibu ayah dan anak-anak.
#5  Menara Berkembar Petronas
Ikon kebanggaan rakyat Malaysia, ada banyak aktiviti yang boleh anda dan keluarga lakukan di Menara Berkembar Petronas ini.
Semasa ia dibina pada tahun 1998, Menara Berkembar Petronas ini adalah bangunan tertinggi di dunia, sehinggalah apabila Taipei 101 siap terbina pada 2004 dan Burj Khalifa dibuka pada 2010. Menara yang mempunyai 88 tingkat ini mempunyai senibina yang indah untuk dihargai.
#6 Jambatan Saloma
Kredit: news.nestia.com
Walaupun anda bukan seorang yang kaki selfie, anda pasti akan asyik mengambil gambar jika berada di Jambatan Saloma ini. Jambatan sepanjang 370 meter ini menyambungkan Kampung Baru dan Jalan Ampang melalui AKLEH.

Mengambil tema konsep sireh junjung bagi memperkenalkan adat perkahwinan Melayu tradisional, hasil bergambar di Jambatan Saloma berlatar belakangkan Menara Berkembar Petronas pasti tidak mengecewakan.
#7  Kampung Baru
Kredit: hmetro.com.my
Masih mengekalkan imej kampung di tengah bandar, Kampung Baru merupakan penempatan orang Melayu yang terbesar di KL. Tanah Kampung Baru ini adalah tanah kurniaan Sultan Selangor bagi menghargai orang-orang Melayu di bandar.
Kebanyakan rumah di sini masih mengekalkan rekaan rumah kampung lama yang menarik. Keistimewaan Kampung Baru ini ialah tempat makan yang pelbagai dan murah yang boleh anda nikmati bersama keluarga.
#8 Aquaria KLCC
Kredit: thrillophilia.com
Terletak di dalam bangunan Kuala Lumpur Convention Centre, Aquaria KLCC adalah yang terbesar di Asia Tenggara. Ia menempatkan leboh 150 spesis hidupan air termasuklah jerung ‘tiger sharks’, ular laut berbisa, kuda laut, ikan biru blue ray  dan banyak lagi.
Melawat Aquaria ini pasti memberi kesan mendalam untuk anak-anak lebih kenal dengan hidupan laut serta menghargai segala nikmat pemberian Tuhan yang menjadi tanggungjawab manusia untuk memeliharanya.
#9 Petrosains KLCC
Kredit: viator.com
Selain dikenali sebagai pusat membeli-belah, Suria KLCC juga menempatkan Petrosains KLCC di tingkat empat bangunan ini. Anak-anak Mama Siti tak pernah puas apabila berada di sini.
Mama Siti yakin, kebanyakan anak kecil gemar meneroka dan melakukan pelbagai eksperimen sains untuk melihat hasil keputusan dari sesuatu tindakan mereka.
Kredit: tripadvisor.com
Di Petrosains, anak-anak akan di didedahkan secara interaktif di mana mereka dapat melihat, mendengar, menyentuh, bermain dan berinteraksi dengan pameran dan material-material yang ada.
Pastikan anak-anak meneroka dan ambil pengalaman berada di replika pelantar minyak yang ada.
Sebenarnya, ada banyak lagi tempat-tempat menarik di Kuala Lumpur mengikut kehendak dan citarasa anda. Selain daripada tempat-tempat yang Mama Siti senaraikan di atas, ibu ayah boleh jaga bawa anak-anak berlari dan bermain di taman-taman tasik seperti Taman Tasik Perdana dan Taman Tasik Titiwangsa.
Taman Tasik Perdana, Kuala Lumpur (Kredit: YouTube)
Jika anda ingin menambahkan semangat patriotik di dalam jiwa anak-anak, bolehlah bawa ke Tugu Negara, Muzium Negara dan banyak lagi tempat lain.
Ke mana sahaja yang ibu ayah rancang untuk bawa anak-anak, Mama Siti ingin mengambil kesempatan untuk mengingatkan diri Mama Siti dan anda semua untuk sentiasa menjaga diri dari segi keselamatan dan kesihatan anda dan keluarga, terutamanya ketika kita kini menuju ke fasa endemik COVID-19.


10 Tempat Menarik Di Janda Baik – Jom Masukkan Dalam List!

Janda Baik memang terkenal sebagai tempat percutian yang cantik, penuh dengan keindahan alam semula jadi. Dengan kedudukannya yang strategik, ia memang menjadi pilihan bukan sahaja rakyat Malaysia malah pelancong dari luar.
10 Tempat Menarik Di Janda Baik
Sebut je penginapan yang macam mana anda mahukan, di Janda Baik ada kesemuanya tau. Nak bercamping? Menginap di resort yang cantik? Ingin merasa tinggal di homestay dalam suasana kampung? Semuanya ada di sini:
#1. RUANG

Sumber: facebook.com/RUANGJANDABAIK
RUANG merupakan sebuah tempat penginapan di Janda Baik yang berkonsepkan ruang terbuka, Eco-Industrial-Shabby-Chic-Eccentric. Dengan design sebegini, memang banyak aktiviti menarik yang boleh dilakukan.
Aktiviti yang sesuai dilakukan di RUANG ialah:
Hari keluargaBerbulan maduAcara persendirianMajlis perkahwinanBBQBerkhemah
Terutamanya buat mereka yang tinggal di Kuala Lumpur, jaraknya hanyalah 45 minit perjalanan tau. Memang sesuai untuk melegakan tekanan bekerja dan untuk bersuka ria.
Selain itu, terdapat juga anak sungai berdekatan dengannya. Bolehlah rendamkan kaki, meluangkan masa di pinggir sungai bersama keluarga. Tentu menyegarkan!
Alamat: 13, Kg Sum Sum Hilir 28750 Kampung Janda Baik, Pahang, MalaysiaTel: 019-219 6409
2. Afsana Villa
Sumber: facebook.com/afsanavillahomestay
Berada dalam suasana bandar dan kesibukan ibu kota, terasa juga kadang-kadang tu nak bercuti di rumah klasik penuh dengan ciri-ciri tradisional. Afsana Villa merupakan pilihan tepat ya.
Di sini, reka bentuk rumahnya memang klasik, diperbuat dari kayu dan kaya dengan nilai estetika yang tersendiri.
Mungkin kerana itu jugalah ia dipilih sebagai tempat penggambaran iklan dan sebagainya. Ramai tetamu yang merayakan Hari Raya Aidil Fitri di sini. Memang meriah tau!
Di perkarangannya pula, banyak pokok-pokok bunga yang cantik menghiasi halaman rumah. Ia mencipta suasana damai dan sangat sesuai untuk bergambar.
Antara aktiviti yang sesuai dilakukan di Afsana Villa ialah:
Hari keluargaAcara persendirianMajlis perkahwinan
Alamat: Lot 6154, Kg. Chemperoh, Janda Baik 28750 Kampung Janda Baik, Pahang, MalaysiaTel: 012-623 3772
3. Kubang Pindah
Sumber: facebook.com/kubangpindah
Macam mana pula kalau untuk berkhemah? Tapi tak nak lah yang hardcore, berkhemah tapi ada kelengkapan yang cukup.
Haa.. kalau tempat yang sebegini yang anda cari, sesuai sangat untuk glamping di Kubang Pindah tau! Di sini, ia terkenal sebagai tempat yang berkhemah tetapi dilengkapi dengan pelbagai kemudahan. Senang cerita, glamping lah kan!
Biasalah.. kalau bawa kanak-kanak dan orang tua, memang kurang sesuai jika ingin berkhemah betul-betul. Jadi ramai yang mencari tempat penginapan yang suasana seperti berkhemah tetapi tidak berbahaya dan mempunyai kemudahan seperti tandas terdekat. Jom, ke Kubang Pindah!
Antara tarikan dan aktiviti yang sesuai dilakukan di Kubang Pindah ialah:
Hari keluargaAcara persendirianMandi kolam renangTerdapat dewan untuk beraktivitiDapur disediakanTandasCampfireMini surauKawasan perkelahan berdekatan sungai
Alamat: Jalan Belia 1, Kampung Orang Asli Hulu Chemperuh, 28750 Bentong, PahangTel: 016-908 3413
4. Homestay D’Lampin
Sumber: facebook.com/Homestay-janda-baik
Kalau anda sukakan rumah kampung yang sederhana pula, bolehlah risik-risik Homestay D’Lampin di Janda Baik ya.
Di sini terdapat dorm dan chalet, kedua-duanya berkonsepkan suasana kampung tetapi berbeza pada ruangnya. Di sebelah homestay ini pula, terdapat anak sungai yang jernih airnya. Sesuai sangt untuk mandi manda dan berkelah di tepian bersama keluarga.
Antara tarikan dan aktiviti yang sesuai dilakukan di Homestay D’Lampin ialah:
Hari keluargaAcara persendirianBBQBoleh berkelahMempunyai dapur, ruang tamu dan kelengkapan lain dalam rumah
Alamat: Homestay D’Lampin, Kampung Janda Baik, 28750 Bentong, PahangTel: 017-9241841 Puan Suriati
5. Benus Valley Camping Ground
Sumber: google.com
Tetapi jika anda sukakan cabaran dan inginkan suasana back-to-nature, Benus Valley Camping Ground mungkin adalah destinasi yang dicari.
Di sini, anda boleh berkhemah, jauh dari bandar dan hanya dalam suasana hutan yang ditemani bunyi deruan air sungai dan ungas-ungas. Memang raw dan mendamaikan!
Alamat: Benus Valley Camping Ground, Hulu Sg. Benus, Janda Baik, Pahang.Tel: 011-10082824 Bedo, 012-2027525 Lin
6. Sungai Kuali Camp Site
Sumber: Facebook @Sungai Kuali Camp Site
Sumber: Facebook @Sungai Kuali Camp Site
Sumber: Facebook @Sungai Kuali Camp Site
Sungai Kuali Camp Site terkenal sebagai tempat perkhemahan yang berkonsepkan suasana kampung.
Antara tarikan dan aktiviti yang sesuai dilakukan di Sungai Kuali Camp Site ialah:
Sesuai untuk outdoor campingHari keluargaAcara persendirian seperti kem motivasiBBQBoleh berkelahMempunyai sungai yang boleh dilakukan pelbagai aktiviti di sanaAda chalet, tapak khemah, dorm dan pondok santai
Alamat: Sungai Kuali Camp Site, Kampung Chemperoh Janda baik 28750 Bentong, Pahang, MalaysiaTel: 0143308874 Amri, 0139620089 Hj Alman
7. Kebun Ayah
sumber:facebook.com/kebunayah/photos
Selain itu, di Kebun Ayah juga, anda boleh berkhemah bersama keluarga dan rakan-rakan. Tetapi yang membezakannya dengan camp site yang lain ialah, di sini, anda boleh ke Lata Hammer.
Untuk ke sini, anda harus trekking tetapi laluannya bukanlah sukar malah sesuai untuk kanak-kanak juga.
Antara tarikan dan aktiviti yang sesuai dilakukan di Kebun Ayah ialah:
Sesuai untuk outdoor campingHari keluargaAcara persendirianBoleh berkelah di Lata HammerMasuk ke hutan, trekking ke Lata HammerMempunyai sungai dan kebunBoleh nyalakan tanglung dan star gazing
Alamat: Lembah Perting 28700 Bentong, Pahang, MalaysiaTel: 019-355 2924
8. Pulau Santap
Sumber: tripadvisor.com
Dikatakan namanya diberi kerana ia pernah menjadi tempat riadah dan untuk menyantap hidangan bagi kerabat diraja Pahang.
Pulau Santap mempunyai banyak resort dan chalet di tengah-tengah kawasan hutan tropika dan sungai berdekatan.
Alamat: Lot 2575 Kampung Pulau Santap, Janda Baik, 28750 Bentong, Pahang Darul Makmur.Tel: 03-5162 5554
9. Riverside Janda Baik
Sumber: facebook.com/riversidejandabaik/photos
Di Riverside Janda Baik pula, anda boleh berkelah, berkhemah dan bercuti bersama yang tersayang.
Antara tarikan dan aktiviti yang sesuai dilakukan di Riverside Janda Baik ialah:
Sesuai untuk outdoor campingHari keluargaAcara persendirianBoleh berkelahAktiviti rubber tube rafting disediakanBoleh berenang dan mandi manda jugaBBQAda cottage, rumah, chalet, dewan, dewan makan, tandas persendirian dan banyak lagi
Untuk maklumat lebih lanjut, boleh terus ke laman webnya. Banyak aktiviti dan reunion yang telah diadakan di sini. Boleh masukkan dalam option okay!
Alamat: Lot 5506, Kampung Janda Baik, 28750 Bentong, Pahang Darul Makmur.Waktu operasi: Selasa hingga Ahad (Isnin tutup)10.00am – 1.00pm1.00pm – 2.00pm (makan tengahari)2.00pm – 6:00pmTel: 019-4983100/019-9483100 WhatsApp sahaja
10. Twinkle Villa
Sumber: facebook.com/twinklejandabaik/photos
Macam mana pula bagi mereka yang inginkan percutian di kawasan penginapan yang konsepnya berbeza?
Di Twinkle Villa, anda boleh menginap dalam villa mewah yang pernah memenangi award bangunan terbaik di Persatuan Arkitek Malaysia 2017 ini. Memang teruja habis, terutama bagi mereka yang sukakan dan memahami reka bentuk dan pembinaan bangunan.
Interiornya cukup cantik, luas, kaya dengan nilai kontemporari dan estetika tersendiri.
Antara tarikan dan aktiviti yang sesuai dilakukan di Twinkle Villa ialah:
Menginap di villa mewah yang mempunyai empat buah rumah – Rumah Cengal, Rumah Meranti, Rumah Gaharu dan Rumah ResakAda rooftop gardenAda galeri di dalamnyaDapur yang lengkap disediakanTerdapat kawasan outdoor untuk BBQ
Alamat: Lot 350, Lorong Sum Sum Dua, Tanarimba, Janda Baik, Bukit Tinggi, 28750 Bentong, Pahang, Malaysia.Tel: +603 33444253
10 Tempat Menarik Di Janda Baik Untuk Sweet Escape Anda!
Janda Baik, memang dipenuhi dengan tempat-tempat menarik untuk pelbagai aktiviti bersama keluarga dan rakan-rakan. Memang destinasi wajib untuk percutian dalam negeri!
Kalau Mama dan seisi keluarga ada masa lagi, teruskan perjalanan anda ke Terengganu pula. Banyak sangat tempat-tempat yang best di Terengganu sebenarnya!


“Usah gelisah dengan tunggu giliran dan prosedur yang lambat,” Ibu Ini Kongsikan Cara & Proses Rawatan IVF Di Hospital Kerajaan

Anak adalah satu anugerah buat Mama dan Papa. Oleh itu, setiap ibu bapa mesti impikan anak sendiri.
Puan Najhah Yusof kongsikan pengalaman rawatan beliau setelah 9 tahun mencuba dapatkan zuriat. Beliau mendapat idea untuk berdaftar dengan hospital kerajaan untuk cuba rawatan IVF (In Vitro Fertilisation) dan alhamdulilah, beliau dikurniakan seorang anak.
“Selama 9 tahun mencuba, alhamdulilah ini adalah pertama kali saya berjaya,”ujar Puan Najhah.
Beliau memindahkan dua embrio, tetapi hanya satu sahaja yang melekat. Kemudian, anak pertamanya selamat dilahirkan. Dengan kelahiran secara Elective Cesarean, berat anak Puan Najhah ialah 3.88kg.

Sumber: Unsplash
Perjalanan dan Proses Rawatan IVF di Hospital Kerajaan
Mula berdaftar pada 2019 di Hospital Sultanah Nur Zahirah, dan pickup ovum pada September 2020. Mengikut jadual yang telah ditetapkan oleh pihak hospital, sepatutnya janji temu Puan Najhah adalah pada bulan Mac 2020, tetapi akibat pandemik, ia terpaksa ditunda ke September 2020.
Untuk kos rawatan pula, ia adalah kurang daripada RM5,000. Mama jangan risau, menurut Puan Najhah, beliau memaklumkan bahawa beliau juga tidak mempunyai simpanan khas untuk rawatan ini, dan tidak juga membayarnya sekaligus. Pihak hospital membenarkan mereka yang mendapatkan rawatan untuk membayar secara ansuran dan berperingkat.
Sewaktu OPU (Oocyte Pick Up), doktor dapat pickup sebanyak 6 telur. Kemudian, selepas disenyawakan, hanya 5 telur sahaja yang bertahan. Pada hari ketiga pula, dua embrio dipindahkan, dimana satu menempel dan tiga dalam simpanan.
Sumber: Vox
Aktiviti yang Dilakukan Sebelum OPU & Sebelum Pemindahan
Puan Najhah turut kongsikan cara dan aktiviti yang dilakukannya sebelum OPU.
Sepanjang dua minggu, Puan Najhah menjaga emosinya. Sebelum membuat rawatan OPU, beliau tenangkan diri dengan pergi ke pantai dan air terjun, untuk merehatkan minda. Selain itu, Puan Najhah selalu ketawa dan tidak memikirkan hal-hal yang boleh mengakibatkan stres.
Selain daripada itu, Puan Najhah juga menjaga pemakanan seperti dinasihatkan doktor untuk memiliki saiz telur yang cantik. Kemudian, sebelum pemindahan, Puan Najhah juga banyak melakukan me time seperti pergi ke spa, mengurut, dan bercuti.
Akhirnya, selepas pemindahan dan menunggu keputusan selama dua minggu, beliau hanya menjaga pemakanan, berehat di atas katil, bergerak secara perlahan-lahan dan solat secara duduk di atas kerusi. Family support juga penting dalam keadaan ini dan mak dan kakak beliau sentiasa datang menghiburkan hari Puan Najhah.
Sumber: News Medical
Berserah kepada Tuhan juga amat penting. Sepanjang dua minggu, beliau melakukan solat hajat 1/3 malam untuk meminta keberkatan dan meminta bantuan pada yang Maha Esa.
Nasihat terakhir Puan Najhah adalah, jika anda mahu mendapatkan rawatan, cuba pergi dan daftar dahulu. Usah gelisah dengan tunggu giliran, leceh dan prosedur lambat. Rawatan di swasta amat tinggi sehingga beliau berhenti daripada membuat apa-apa rawatan. Dan akhirnya, beliau membuat keputusan untuk cuba di hospital kerajaan.
Sumber: Freepik
Prosedur IVF di Hospital Kerajaan
Sumber: Berita Harian
Mengikut pengalaman Puan Najhah, beliau mula berdaftar pada 2019 dan transfer pada November 2021. Disebabkan pandemik, masa mengambil lebih lama untuk teruskan prosedur.
1. Daftar
Boleh daftar di mana-mana klinik kesihatan ataupun klinik pesakit luar. Bagi prosedur IVF, hospital kerajaan menerima individu yang tidak pernah mempunyai anak.
2. Janji temu bersama Doktor
Lepas pendaftaran, anda akan berjumpa bersama doktor untuk menetapkan janji temu seperti ujian darah bagi isteri dan ujian air mani bagi suami. Disertakan juga dengan pemeriksaan yang lain untuk mengenal pasti masalah.
3. Kenalpasti Masalah
Setelah mengenalpasti masalah dan bergantung kepada individu tersebut, proses IUI (Intrauterine Insemination) akan bermula dan akan dilakukan maksimum sebanyak 3 kali. Jika tidak berjaya, barulah doktor akan memulakan kaedah IVF.
4. Tempoh Menunggu
Untuk Puan Najhah, tiada masa yang ditetapkan. Ia bergantung kepada keadaaan masalah individu, umur dan jumlah pesakit yang berdaftar. Walau bagaimanapun, untuk individu  yang usianya lebih lanjut, proses mungkin dipercepatkan. Oleh sebab itu,  lebih baik berdaftar dengan lebih awal.
5. Membuat Temu Janji
Tarikh temu janji akan diberikan beberapa minggu sebelum dan mudah untuk merancang masa anda yang duduk lebih jauh dari hospital. Pastikan anda mengambil cuti sebelum tarikh janji temu yang ditetapkan. Tempoh masa janji temu tersebut adalah setengah hari sahaja untuk berjumpa dengan doktor.
Nasihat Puan Najhah
Puan Najhah menasihatkan kepada mereka yang sedang mencuba, jangan berputus asa dan jangan pernah jemu berdoa pada yang Maha Esa.
Banyak yang telah dikongsikan oleh Puan Najhah Yusof tentang pengalaman beliau membuat rawatan di hospital kerajaan. Untuk maklumat lanjut tentang kaedah IVF, boleh klik disini.


Sebanyak 20,000 Freebies & Hadiah Eksklusif Untuk Mama: Jangan Lepaskan Peluang Ini di Motherhood Baby Fair!

Save the dates Mama! Mama Siti ada berita gembira dan hadiah yang hebat khas buat Mama dan si manja!
Motherhood Baby Fair yang akan berlangsung pada 30, 31 Disember 2021 & 1, 2 Januari 2022 (Khamis hingga Ahad) di Setia City Convention Centre (SCCC), Shah Alam Selangor ini penuh dengan pelbagai tawaran menarik dan juga hadiah-hadiah eksklusif buat para pengunjung.
Siapa tak suka dengan hadiah percuma kan! Mama, inilah peluang anda untuk mendapatkan hadiah-hadiah di Motherhood Baby Fair kali ini!  Terdapat pelbagai hadiah untuk Mama yang sedang hamil, pelanggan yang berdaftar dan Gift-with-Purchase yang menarik!
Mama Siti senaraikan antara freebies yang menanti Mama dan para pengunjung lain ke Motherhood Baby Fair nanti:
Muat Turun & Dapatkan Gift Set PERCUMA
Para pengunjung yang mendaftar atau memuat turun aplikasi Motherhood akan diberikan sebuah gift set Cetaphil secara percuma! Terhad semasa di baby fair nanti sahaja tau.

Istimewa untuk Pelanggan Superkids!
1. 2,000 BZU BZU Happy Kids Body Wash

Dihasilkan secara klinikal untuk kanak-kanak dengan kulit sensitif, sabun mandian yang bebas sulfat ini kaya dengan campuran premium ekstrak buah-buahan tropika seperti Mangga, Betik, Nanas dan tambahan vitamin C untuk memberikan perlindungan dan mengekalkan keremajaan kulit.
Ia turut membantu membina sistem pertahanan semula jadi kulit dan sangat sesuai untuk kegunaan harian si manja Mama.
Harga asal: RM10/unit
Khas buat Bakal Mama!
1. 1,000 Promama Maternal Milk

PROMAMA® ialah susu formula yang dibuat untuk menyokong wanita semasa mengandung dan penyusuan untuk memenuhi keperluan nutrisi tambahan bakal Mama. Susu PROMAMA® ini mengandungi nutrien penting seperti DHA, Kolina, Kalsium, Vitamin D, Prebiotik dan Zink. Ia juga mengandungi Asid Folik dan Zat Besi yang penting sepanjang kehamilan.
Harga asal: RM36/unit
2. 5,000 Motherhood Milestone Cards

Kad perkembangan si manja ini direka khas untuk ibu-ibu yang sedang menanti kelahiran si manja, yang boleh dijadikan sebagai salah satu bahan untuk menghiburkan dan mengajar si manja Mama, mengikuti bulan perkembangannya.
Harga asal: RM19/unit
Eksklusif untuk Mereka Yang Berdaftar Sahaja!
1. 5,000 Ultifresh Reusable Face Masks (Pelbagai Reka Bentuk)

Face mask dari Ultifresh ini menggunakan teknologi fabrik yang diperakui dapat membunuh 99.94% bakteria secara kekal. Ia direka bentuk dengan sifat anti-mikrob kuprum, membolehkan ia mensterilkan sendiri. Ia juga boleh menghalang pertumbuhan bakteria, menjadikan pemakaiannya yang lebih selamat untuk kanak-kanak.
Harga asal: RM19/unit
2. 3,000 Fiffy Mites and Bed Bugs Control Laundry Detergent 50ML

Produk popular ini berkesan dalam mengawal hama & pepijat dan dirumus khas dengan surfaktan berasaskan tumbuhan yang selamat untuk si manja Mama.
Ia menghapuskan hama & pepijat dengan berkesan, kerana kandungan minyak tea tree & eucalyptus sebagai dua bahan utamanya. Detergen ini juga adalah produk mesra alam di mana ia menggunakan 100% bahan semula jadi dan biodegradasi.
3. 4,000 Minuman Chek Hup® Kokoo (3 x 20g)

Minuman 3 dalam 1 Chek Hup® diperbuat daripada biji koko yang telah diperam dan dimaniskan oleh Gula Batu Chek Hup® Rendah GI, dan tidak mengandungi perasa koko tiruan tambahan. Mudah dan senang untuk disediakan!
4. 2,000 Motherhood Goodies Bag

Yang paling best dan sentiasa dinantikan para pengunjung adalah goodies bag daripada Motherhood Baby Fair ini. Kali ini, para pengunjung YANG BERDAFTAR bakal menerima goodies bag yang mengandungi pelbagai hadiah lumayan, bernilai sehingga RM70.
Pastikan Mama daftar dahulu sebelum memasuki baby fair ni tau!
Pelbagai Gift-with-Purchase (GWP)

Bukan itu sahaja Mama! Dengan pembelian minima, Mama juga berpeluang untuk mendapatkan hadiah-hadiah lain seperti:
Motherhood Tote Bag* (pembelian minima RM50) bernilai RM15/unitMotherhood Parenting Guidebook* (Playbook Edition) (pembelian minima RM100) bernilai RM20/unitMotherhood Nano Spray* (pembelian minima RM150) bernilai RM19/unitMotherhood Premium Mug* (pembelian minima RM200) bernilai RM40/unitBaucar Grab RM20 (dengan pembelian minima RM200) – boleh ditebus di kaunter pembayaran
Kalau Mama membeli sehingga RM500 dan ke atas, Mama boleh dapatkan keempat-empat (*) barangan yang disenaraikan di atas. Bestnya!

Jadi Mama sudah tahu pelbagai tawaran hadiah yang menanti anda di Motherhood Baby Fair kali ini bukan? Jangan lupa untuk daftar sekarang untuk memiliki hadiah-hadiah yang telah dikongsikan di atas! Mama Siti pun tak sabar nak ke baby fair kali ini.
 Dapatkan maklumat lanjut dengan follow dan set notifikasi di Facebook rasmi Motherhood.com.my.
Jumpa Mama di sana!
*Tertakluk pada Terma & Syarat. Imej produk adalah untuk tujuan ilustrasi sahaja. Sementara stok masih ada.


Ketahui Jenis, Kebaikan dan Tips Memilih Pokok Hiasan Dalam Rumah Khas Buat Mama

Pokok dan tumbuhan hijau adalah makhluk Tuhan yang sering kita terlepas pandang akan khidmatnya kepada manusia.
Mungkin anda seperti Mama Siti yang berasa kurang yakin dan tidak begitu serasi untuk ‘bersahabat’ dengan pokok. Banyak kali cubaan untuk menanam dan menjaga pokok hiasan dalam rumah yang telah Mama Siti lakukan, tetapi gagal.
Sebenarnya, bermesra dengan pokok-pokok ini adalah satu proses berterusan dan jangan mudah putus harapan jika seringkali gagal. Yang pastinya, apabila anda berjaya mencari formula yang sesuai, hasilnya pasti berbaloi.
Ada banyak kebaikan menghias rumah dan bilik tidur dengan pokok hiasan dalam rumah dan antaranya ialah:
Kebaikan Menghias Rumah dengan Pokok Hiasan
#1 Menenangkan dan mengurangkan tekanan diri
Pokok sentiasa dikaitkan dengan sumber kedamaian dan ketenangan. Warna hijau daunnya menghidupkan suasana damai dan harmoni serta memberikan kesegaran. Ianya adalah salah satu cara terapi yang mungkin diperlukan oleh seisi keluarga tanpa kita sedari.
#2 Menyegarkan udara sekeliling
Pokok juga adalah sumber semulajadi gas oksigen yang diperlukan oleh badan untuk berfungsi dengan baik. Selain itu, ada juga sesetengah pokok hiasan dalam rumah yang boleh berfungsi sebagai penapis udara dengan menyerap gas-gas toksik di persekitarannya.

#3 Menjadi lebih fokus
Menanam dan menghias pokok di dalam rumah juga membantu menajamkan perhatian ahli rumah dan menjadikan seseorang itu lebih fokus. Jadi, jika Mama mempunyai anak-anak yang sukar untuk menumpukan perhatian dalam sesuatu perkara, mungkin pokok hiasan di dalam rumah dapat membantu.
#4 Menyembuhkan penyakit
Ada beberapa jenis pokok terutamanya pokok herba yang boleh ditanam dan dijadikan pokok hiasan dalam rumah, yang dapat membantu dalam penyembuhan penyakit. Contohnya, pokok seperti aloe vera dapat mencepatkan proses penyembuhan luka-luka kecil secara semulajadi.
#5 Menghiasi dan mengindahkan rumah
Anda tidak perlu mengeluarkan belanja yang banyak atau mendapatkan khidmat pereka dan penghias dalaman untuk mengindahkan suasana di dalam rumah. Cukup dengan menghiasi pokok-pokok yang mudah ditanam dan tidak memerlukan belanja dan tenaga yang banyak untuk memeliharanya.
Antara pokok-pokok hiasan yang mudah dijaga yang boleh anda cuba tanam dan hiasi di dalam rumah termasuklah:
Pokok Hiasan di Dalam Rumah Yang Senang Dijaga

#1 Pokok Lidah Buaya
Pokok lidah buaya ini juga lebih dikenali sebagai pokok aloe vera. Ianya mudah dijaga, serta dapat menjadi filter yang menapis udara toksik dan memberikan kesegaran di kawasan persekitarannya. Daun pokok ini sering digunakan oleh mereka yang berpengalaman untuk mempercepatkan proses penyembuhan luka-luka kecil.
#2 Pokok Lidah Jin
Kredit: Harian Metro
Pokok lidah jin atau snake plant ini juga mudah untuk dipelihara dan menjadi pokok hiasan yang indah di rumah. Berbeza dengan dengan pokok aloe vera yang mempunyai hanyai warna hijau, pokok ini mempunyai campuran hijau tua, hijau muda dan tipe daun yang berwarna kuning cair. Warna-warna ini pastinya membangkitkan deko rumah anda.
#3 Pokok labah-labah
Spider plant atau pokok labah-labah sangat sesuai menjadi pokok hiasan di balkoni atau pun rak kasut atau buku. Pokok ini hanya memerlukan sinaran matahari yang sederahana dan elakkan daripada meletakkannya terus di bawah sinar mentari. Siram pokok in sekali atau dua kali di dalam seminggu.

#4 Pokok Monstera
Peminat pokok pasti dapat mengenal terus jenis pokok ini kerana daunnya yang unik dan berlubang-lubang. Di negara barat, pokok ini juga dikenali sebagai Swiss Cheese Plant kerana bentuk daun yang berlubang-lubang itu. Jika anda ingin menghias rumah dengan pokok ini, sentiasa pastikan tanah di dalam pasu sentiasa lembap dan tidak terlalu kering.
#5 Pokok Getah
Pokok getah juga boleh dijadikan pokok hiasan yang indah. Daunnya yang hijau berkilat dan pokoknya yang renek memberi karektor di ruang rumah anda. Seperti pokok Mostera, anda juga hendaklah memastikan yang pokok ini tidak terlalu kering dan tanahnya sentiasa lembab.

#6 Pokok Philodendron
Di dalam bahasa Greek, philo bermakna cinta dan dendron ialah pokok. Pokok ini antara pokok hiasan yang paling senang dijaga kerana ia boleh hidup tanpa sinaran matahari. Malah, anda juga boleh meletakkannya di dalam bekas berisi air semata-mata dan sangat cantik jika diletakkan sebagai hiasan di dalam bilik air. Tetapi awas, pastikan air yang merendam pokok ini sentiasa diperiksa dan ditukar untuk memastikan tiada nyamuk aedes membiak di dalamnya.
#7 Pokok Pakis Pedang
Pokok pakis sangat bagus dalam mengekalkan kelembapan yang tinggi di persekitarannya. Ini sekaligus membantu menyegarkan kulit anda dan mengelakkan ia daripada menjadi terlalu kering. Jika anda ingin memelihara pokok pakis ini, pastikan anda menyiramnya seminggu sekali supaya tanahnya tidak terlalu kering.

Tiada yang tidak mengasyikkan jika kita memandang persekitaran hijau yang indah. Tambahan pula apabila ianya ada di ruang rumah kita sendiri. Jom, kita mula hiasi rumah kita dengan pokok hiasan sambil berbudi pada tanah dan persekitaran.


“Kanak-Kanak Terlalu Kecil Untuk Memilih Minat Mereka” – Dr Sheikh Muszaphar Kongsi Kebaikan Sukan Untuk Anak

Baru-baru ini, Dr Sheikh Muszaphar kongsikan beberapa tips di satu post Instagram beliau tentang anak kembarnya, Adam dan Noah. Menurut post tersebut, anak kembar lelaki mereka mahu jadi seperti kakak-kakak mereka. Kakak-kakak kepada Adam dan Noah telah memasuki kelas taekwondo sejak mereka berumur 3 tahun lagi. Awal bukan?
Pasangan ibu bapa ini memilih sukan taekwondo kerana ia mendidik anak mereka agar menjadi lebih berdisplin, menimbulkan rasa hormat dan bertanggungjawab hasil daripada didikan sukan itu, jelas Dr Sheikh Muszaphar dan isteri, Dr Halina
Sekarang, kembar lelaki pula mahu mengikut jejak kakaknya! Wow! Agaknya selalu nampak kakak mereka cool je pergi kelas taekwondo, mereka pun nak turut serta!
Rahsia Minat Anak Bermula Daripada Ibu Bapa

Kredit Gambar: Instagram Dr Sheikh Muszaphar
Kanak-kanak kecil terlalu kecil untuk memilih sukan yang mereka suka. Sebagai ibu bapa, kita memilih apa yang kita fikir terbaik untuk mereka. Saya telah memilih renang & Taekwondo untuk anak-anak saya dengan harapan mereka akan terus melakukannya sehingga tamat pembelajarannya.
Bella & Tasha memulakan sukan ini sejak mereka berumur 3 tahun dan masih melakukannya dan saya berharap anak lelaki akan melakukan perkara yang sama.
1. Mulakan sejak usia muda
Jika anda memulakan mereka pada usia yang muda dan menyukai sukan itu, ada peluang yang sangat baik mereka akan terus melakukannya. Mulakan mereka dari umur 3 tahun.
2. Sediakan mereka dari segi mental
Terangkan kepada anak-anak tentang sukan itu. Anak-anak akan lebih seronok jika mereka lebih memahami sukan ini.
3. Tidur nyenyak
Pastikan anak-anak mendapat rehat yang baik pada hari sebelumnya untuk mengelakkan tantrum, murung, rasa marah dan lain-lain yang mungkin akan merosakkan hari kelas tersebut.
4. Jadikan sukan itu menyeronokkan dan mengujakan
Adalah penting untuk anak-anak menikmati sukan. Mereka tidak jemu jika mereka seronok melakukannya.
5. Berada bersama mereka
Ibu bapa juga perlu berada di kelas atau pusat sukan tersebut supaya mereka berasa selesa. Ini dapat membina keyakinan mereka apabila mereka tahu Papa dan Mama turut ada bersama.
Kredit Gambar: Instagram Dr Sheikh Muszaphar
6. Beritahu mereka betapa bangganya anda
Beritahu anak anda betapa anda berbangga dengan usaha dan pencapaian mereka. Kanak-kanak suka perasaan yang membanggakan ibu bapa mereka.
7. Pelukan dan cium
Saya tidak percaya untuk memberi hadiah kepada kanak-kanak. Sebaliknya, berikan mereka pelukan dan ciuman. Ia adalah hadiah terbaik yang boleh diberikan oleh ibu bapa kepada anak.
8. Apa yang diharapkan daripada mereka
Terangkan kepada anak anda apa yang diharapkan daripada mereka. Tentang kelas tersebut, para pelajar yang lain, latihan dan lain-lain. Ini akan membina keyakinan mereka dan mengatasi rasa bimbang dan kerisauan.
Anak-anak biasanya akan berasa takut kerana tidak mengetahui sebab mereka melakukan aktiviti atau sukan tersebut.
9. Hari pertama sangat penting
Kalau anak-anak suka dan gembira dengan kelas pertama sukan tersebut, maksudnya mereka nak lagi, dan lagi serta tak sabar menunggu kelas yang seterusnya.
Ini pun menunjukkan Mama dan Papa telah membuat keputusan yang tepat buat anak anda.
10. Awas! Lihat tanda tertekan dan stres anak-anak
Beri perhatian dan berhati-hati dengan sebarang tanda tekanan daripada anak-anak. Hilang selera makan, tantrum, mencari alasan untuk tidak pergi ke kelas adalah sebahagian daripadanya. Ketahui sebabnya dan biarkan mereka ambil rehat yang mereka inginkan, jika perlu. Jangan paksa kerana memaksa hanya akan memburukkan keadaan.
Berikut merupakan tips yang dikongsikan Dr Sheikh Muszaphar yang dapat membantu Mama di luar sana. Ia sangat penting untuk memulakan sukan pada usia yang awal demi perkembangan diri mereka.
        View this post on Instagram            A post shared by Dr Sheikh Muszaphar Shukor (@drsheikhmuszaphar)
Rumah Menjadi Arena Taekwondo
Dr Halina juga memuat naik gambar di Instagram tentang hari pertama Adam dan Noah ke kelas taekwondo.
Mereka sangat bertuah kerana dilahirkan dengan kawan baik mereka…
Hari ini kelas percubaan mereka di taekwondo.. nak jadi macam kakak.. Moga diterima.. kalau dah pandai taekwondo, sure anak-anak kitorg bila bergaduh nanti naik level lagi.. Hahaha.. double flying kick, back kick, segala jenis kick ada.. now diorg copy kakak-kakak je.. hehe..
Kredit Gambar: Instagram Dr Sheikh Muszaphar
Mama Siti sangat adore dengan semangat dan sokongan ibu bapa yang mendorong anak-anak mereka ke arah yang lebih bermakna. Bukan mudah untuk konsisten dan disiplin anak-anak. Dengan cara ini, parenting akan lebih mudah untuk hari mendatang kelak. Bertuah anak-anak mereka kerana dapat superdad dan supermum! Syabas Dr Sheikh Muszaphar dan Dr Halina!
Pada penghujung hari, kunci yang paling menggembirakan pada kejayaan anak-anak ialah penglibatan positif daripada ibu bapaJane D. Hull
Kredit: Instagram Dr Sheikh Muszaphar & Dr Halina